Barbel iku peralatan latihan olahraga sing digawe dadi latihan beban ambek angkat wesi. Dawane barbel iku variatif, onok sing dawane 1,2 meter sampe 2,4 meter. Bagian tengah batange iku yo variatif, mulai teko 25 milimeter sampe 51 milimeter. Biasane nang batange iku dikeki guratan berpola gawe ningkatno daya genggem dan cek gak gampang selip. Cakram beban sing dilebokno nang bagian njobo batang iku digawe nambah beban total sing dikepingini. Nek cakram beban wes dipasang, bakal dipasangi semacam cincin ben cakrame rapet. Nek cakrame wes rapet, engkok gak bakal ucul dan gak marakno engkok terjadi cedera utowo hal liyane sing gak dikepingini.


Kegiatan rutin keagamaan angger deso utowo wilayah iku bedo-bedo, kawit jenenge, acarae, sampek wayae barang yo bedo-bedo karek wong kono gelem ngelakonine kapan. Tapi sing jenenge kegiatan keagamaan yaiku kegiatan sing biasane dilakoni bolak-balik ambek masyarakat sing ono nang gone penggonan iku. Terus penggawean iku biasane ora adoh ambek ilmu agama sing ngulangi pengawean apik utowo sing ngulangi ben tambah parek karo pengeran utowo tuhan yang maha esa. Mangkane angger ono kegiatan rutin keagamaan mesti rame soale wong-wong mikire nag ngelakoni penggawean iku mesti iso parek ambek sing gawe urip. Sak liyane iku yo iso bagi-bagi utowo tukar piiran alias ilmu agama ambek sing wes ngerti.


Sakjane akeh banget hikmah sing isok dijupuk teko cerita rakyat sing biasane digawe ceritone guru-guru pas jaman TK, dan hikmah iku isok diterapno nang kehidupan sehari-hari. Salah sijine iku kisahe Kancil karo Boyo. Singkate, ceritane iku tentang Kancil sing kate nyebrang danau cek isok mangan timun nang sebrang. Tapi de’e kudu ngelewati danau sing isine geombolan Boyo. Boyo-Boyo iku janji ambek Kancil nek gak bakal mangan de’e, dadi Kancil isok mlaku lewat sirahe Boyo. Kancil iya iyo ae dan mulai mlaku. Nang tengah dalan, hampir ae Kancil gak selamat mergo onok Boyo sing ingkar janji. Tapi Kancil nduwe taktik sing marakno de’e selamat. Teko kono, isok dijupuk hikmahe nek awak dewe iku gak oleh gampang percoyo karo uwong asing. Soale awak dewe gak eroh wong iku temenan apik opo gak.


Televisi utowo biasa disingkat dadi TV iku media telekomunikasi sing fungsine gawe nerimo siaran gambar sing obah ambek suarane, bah iku monokrom utowo onok wernoe. Televisi iku gabungan teko kata ‘tele’ sing artine adoh, terus ‘visio’ sing artine penglihatan, dadi isok diartikno sisan dadi alat komunikasi jarak adoh sing nganggo media visual utowo penglihatan. Perangkat output gambar TV iki nganggo berbagai teknologi penampil koyok CRT, LCD, Plasma, DLP, utowo OLED. Nang terminal input tambahane, TV iki dilengkapi gawe DVD player, konsol permainan video, alat pendengar personal, RCA, mini-DIN, HDMI, SCART, ambek D-terminal. Kabeh TV dilengkapi remot sing fungsine gawe ngontrol saluran siaran, suara, kecerahan, kontras, werno, dan liyane maneh.


Media tanam hidroponik iku siji media sing terbuat teko material sak liyane lemah sing gunane gawe panggon tumbuh berkembange akar taneman. Media tanam hidroponik iku fungsine gawe panggon nopang taneman ben isok ngadek tegak terus gak gampang roboh. Kriteria sing kudu diduweni ben tanaman hidroponik isok tumbuh apik iku koyok ngene. Siji, media kudu isok nyimpen kandungan banyu ben taneman entok nutrisi sing cukup. Loro, media nduwe struktur sing gembur, subur, dan isok nyerap banyu. Telu, nduwe kandungan uyah sing endek. Papat, gak gampang berubah bentuk utowo gak gampang dadi garing pas suhu ruangan berubah. Limo, gak nduwe hama utowo penyakit sing isok nganggu pertumbuhan taneman. Terakhir, media nduwe kandungan kapur utowo unsur kalsium.


Mbahas panggonan plesir wonten Indonesia pancen boten wonten telasipun. Sektor pariwisata wonten Indonesia terus nyaosi panggonan anyar ingkang dereng kathah kejamah. Meh saben provinsi wonten Indonesia gadhah panggonan plesir ingkang kados mekaten, tesih sepi turisipun. Tuladhanipun Sumatra Utara ingkang gadhah grojogan ingkang asmanipun Sipiso-piso. Grojogan menika unik amargi kita disuguhi pemandangan ingkang endah saking grojogan ingkang dhuwuripun 120 meter kasebat. Saking sisih inggil, grojogan menika katon kados peso ingkang nusuk kolam wonten adhapipun. Grojogan Sipiso-piso lokasinipun cerak Danau Toba, nanging tesih sepi turis. Jarak saking kutha Medan  tekan grojogan Sipiso-piso kalebet tebih, inggih menika 117 kilo utawi 4 jam perjalanan. Tiket mlebet diregani limang ewu rupiah.


Restoran Jepang kondhang kaliyan sajian saking iwak mentah. Olahan iwak mentah paling terkenal inggih punika sushi lan sashimi. Porsi daharan ingkang disade wonten restoran Jepang biasanipun alit. Reginipun ugi langkung awis. Nanging, menawi sampeyan remen sanget dahar iwak mentah, boten sah sumelang reginipun awis amargi Indonesia ugi gadhah olahan saking iwak mentah ingkang gampil didamel. Porsinipun ugi saged dipasaken kaliyan seleranipun sampeyan. Gohu iwak tuna menika daharan saking Ternate ingkang didamel saking tuna mentah ingkang dicampur uyah, jeram nipis, lan lombok. Kathah ingkang nyebat olahan menika sashiminipun Indonesia. Gohu tuna saged didahar sareng sekul utawi papeda kados ikan kuah kuning. Raosipun gurih pedes lan kecut amargi campuran bumbu-bumbu menika.


Aku ora ngebyangke yen aku kudu kerjo kantoran neng Jakarta. Yen misale aku kudu kerjo neng Jakarta, mungkin aku bakal tinggal neng Bogor disik. Soale neng kono ono omahe paklikku. Aku iso ngenip neng kono selama beberapa bulan sisan aku golek ngerti kos sing cerak kantor. Aku wis kebayang angele mangkat kerjo seko Bogor neng Jakarta. Sak ben isuk, aku kudu tangi jam 4. Aku kudu tangi luwih isuk mergo aku wonge kudu sarapan dadi kudu masak disik. Bar kui mangkat neng stasiun kanggo numpak KRL. Seko sepur kui midun lanjut meneh numpak Trans Jakarta. Seko halte kui numpak ojek ben iso langsung neng ngarep kantor. Baline uga nganggo coro sing podo.


Olahraga saiki wes dadi kebutuhan wong sing pengen sehat nang uripe. Tapi ora kabeh wong iso ngelakoni iku maeng polahe kakean penggawean. Nah saiki akeh dokter nang situs-situs online utowo acara TV sing ngusung topik urip sehat iku nyarano neglakoni olahraga sing iso dibarengi ambek ngelakoni penggawean nang omah, contoni munggo mudun tingkat, nglemesno tangan karo muter-muter pergelangane tangan, terus pergelangane sikil barang, terus yo iso ngumetno endas barang ben darah sing mili nang endas iso mili lancar. Olahraga sing enteng dilakoni maeng iku yo ketbiyen mulo wes dilakoni mabek uwong cumak ora ngerti nag iku termasuk olahraga sing enteng. Mangkane saiki iku kenek digawe olahraga. Dadi lakonono olahraga masio awakmu ewoe koyok opo.


Onok akeh banget alternatif kendaraan sing isok dipilih nek kate nyebrang nang pulau Bali. Salah sijine numpak kapal feri. Pilihan iki pun dadi pilihan sing umum gawe uwong-uwong. Biasane wong-wong sing numpak kendaraan darat pasti bakal numpak kapal feri sisan. Timbangane ndekem nang njero mobil, gak onok salahe munggah menduwur nang bagian ruang tunggu sing onok nang kapal feri. Nang kono, awakmu isok menikmati suasana tengah laut sing gak biasa mbok temoni. Opo maneh gawe wong-wong kuto sing kulinone ndeloki gedung tok. Pemandangan sing gak biasa iku isok nyegerno pikiran cek gak sumpek maneh. Ditambah semilir angin laut sing adem, rosone sejuk banget. Wes ngunu regone murah sisan. Dadi gak onok salahe gawe awakmu nyoba numpak kapal feri rek.


Jaman saiki akeh banget wong sing seneng nipu wong liya. Anggep wae ana ing sosial media. Akeh banget wong dodolan nanging jebule nipu. Misale dodol klambi, dodol barang antik, lan dodol liyane. Wong sing senengane nipu ngene akhire mengko ora berkah uripe. Kabeh agama ora ana sing ngajari dadi penipu amarga iku dosa lan ngerugino wong liya. Ning agama ngendi wae uga mesti pesen supaya golek dhuwit iku kanti cara sing halal. Ora oleh golek dhuwit kanti cara sing haram kayata nipu, nyolong, lan cara haram liyane. Duwhit sing dioleh saka cara haram mengko bakal dadi dosa sing terus ngalir ana ing awake kene.


Yen ngerungokno khutbah ojok mung dirungokno nanging yo di lakoni ben uripmu iki tambah bener ora kakean ngelakoni duso. ono pirang pirang cara ben awakmu iling karo khutbah sing wes mbok rungokno yoiku. nomer siji nggowo o buku lan pensil yen wak yai mu ngomong tulisen ben ora gampang lali. nomer loro yen awakmu nggowo hp ojok mung gawe gawan gawanan nanging gawe en ngerekam suarane sing khotbah ben iso mbok iling iling nganti suwe. nomer telu vidio en isine khotbah sing mbok rungokno. nomer papat tulisan sing wes tak catet mau tak woco maneh ning omah banjur tak lakoni opo wae sing wis diomongi karo sing khotbah.


Kulkas iku alat pendingin sing isok digawe nyimpen segala jenis panganan cek isok luwe awet. Jaman saiki, hampir gak onok omah sing gak nduwe kulkas, opo maneh omah nang perkotaan. Ibu-ibu jaman saiki iku gak bakal isok urip nek gak onok kulkas. Soale kabeh bahan panganan ambek panganan sing dadi pun kabeh onok nang kulkas. Nek pisan ae listrik mati, sing diselamatno paling pertama pasti panganan sing onok nang kulkas. Pasti bakalan bingung soale nek kulkase mati, engkok panganane mambu kabeh dan maleh mubazir. Soale kan ibu-ibu iku senengane tuku bahan panganan sekalian akeh ben isok disimpen terus digawe suwe. Istilahe ngono ngehemat waktu ambek ngehemat tenogo pisan.


Dino sebtu wengi, sak dino kui aku selo. Biasane neng dino Sebtu kui, aku ono latian joged karo konco-konco neng sanggar nek ora dadi panitia acara neng kampus. Senadyan wis suwe ora tuku buku anyar, aku duwe rencena seko suwe kanggo mlaku-mlaku neng toko buku. Pas kui, aku lagi kepingin neng Gramedia sing ono neng dalan Jenderal Sudirman. Toko buku kui toko buku sing paling gedhe nek Yogyakarta. Koleksi buku neng kono akeh lan werno-werno. Neng kono, bukune ditoto rapi dadi sesuai kategori dadi gampang nek arep tuku buku sing spesifik. Yen neng Gramedia, aku iso betah banget. Aku iso mubeng-mubeng delok buka tekan 2 jam.


Saiki nag pengen tuku TV iku kudu ati-ati masio iku mereke apik. Polahe masio mereke apik sing jenenge gawe bareng mesti ono cacate. Mangkane karo wong sing pengalaman nag tuku opo-opo mesti dikongkon delok disek, nag TV dikongkon ngakakno disek ben ngerti layare normal opo ora, terus iso nangkep siaran opo ora ambek iso makan normal opo ora. Perkoro jajal barang yo nag TV tok, nag tuku Radio barang yo kudu dijajal ben ngerti radio iku normal opo ora. Awit teko makane, terus sing kanggo mileh chanele normal opo ora, mari ngunu iso nangkep chanel to ogak. Kabeh iku ancene kudu dijaja. soale nag ora dijajal terus nag wes kadung dituku terus ono sing ora tepak kan gelakno.


Kanggo bocah sekolah taun 2010-an, laptop kuwi barang sing mewah banget amarga ora kabeh siswa SMA duwe lan ora kabeh pelajaran mbutuhake laptop. Siswa kuwi paling apik duwe komputer ning omah lan uga mung ana ning laboratorium komputer. Nanging tambah majune jaman, laptop kuwi dadi barang sing penting kanggo siswa. Apa maneh saiki didukung karo rega laptop khusus siswa sing ora larang kaya biyen. Akehe siswa sing mbutuhake laptop iki uga didukung kewajiban sekolah saka omah sing digagas pemerintah amarga pandemi tahun 2020. Nanging kebijakan iki uga marai bingung wong tuwa sing ora bisa numbasake laptop anake kanggo keperluan sekolah.


Sebagian besar senjata tradisonal neng Indonesia kui digawe seko wesi utowo logam liyane. Jajal awak dhewe gateke senjoto koyo rencong seko Aceh, keris seko Jowo, mandau seko Kalimatan, badik seko Sulawesi, lan parang salawaku seko Maluku. Kui senjata salah siji tradisonal seko sak ben pulau gedhe neng Indonesia. Senadyan, daerah-daerah kui dipisahke karo segoro, kabeh suku utowo peradaan neng Indonesia duwe senjata wesine dhewe-dhewe. Kui artine tanpa ono jalur transportasi sing gampang, kabeh duwe teknologi sing maju sing iso ngolah wesi. Iso ngolah wesi kui dadi salah siji indikator majune suatu peradabaan. Ora mung iso gawe, senjata wesi khas Indonesia kui uga duwe ornamen sing estetik sing artine peradaan Nusatara biyen luwih maju dibandingke opo sing awak dhewe bayangke.


Juru masak utawa koki saiki dadi pegawean sing misuwur banget. Kabeh wong sing mung seneng masak kanggo dadi hobi, ndilalah pengen nemeni hobi iki kanggo dadi pegawean. Sekolah kanggo dadi juru masak saiki uga wis akeh banget. 4 cara iki bakalan dadi pituduh kepiye carane dadi juru masak sing profesional. Nomer siji pastine njupuk sekolah masak. Ing sekolah masak, akeh babagan sing bakal disinau kayata teknik masak, teknik ngethok bahan panganan, kanti sinau cara ngelola restoran. Nomer loro, jajal kanggo golek pengalaman kerja ing restoran. Iki bakal dadi pengalaman sing apik kanggo miwiti pegawean dadi juru masak. Nomer telu, melu kursus masak. Senajan wis sekolah masak, nanging iku ora cukup kanggo nambah pengalaman. Dadi kowe bisa njupuk kursus masak kanggo nambah ilmu lan pengalaman. Nomer papat, aja lali kanggo njupuk sertifikasi. Yen wis duwe sertifikasi juru masak, bakal luwih gampang kanggo miwiti pegawean dadi juru masak lan dadi duweni pambeda yen kemampuan masakmu luwih apik tinimbang wong liya.


Nag endi-endi sing jenenge sate sing paling terkenal yaiku sate madura. Tapi ora kabeh sate medura iku rasane podo koyok nag maduro, contone sate ayam madura nag jogja, jenenge ancene podo tapi rasane bedo adoh. Terus sing garai bedo rasane iku opo? sing garai bedo yaiku teko bumbu satene. Lah saiki aku duwe resep bumbu sate madura. Bahan-bahane yaiku acek'an 200 gram kacang cino (kacang tanah), terus disangrai, mari ngunu diulekno 3 biji lombok merah keriting. Sak marine iku lagek digorengno kemiri 4 iji ambek digorengno lombok abang 2 iji, terus, 3 sendok gede gula abang karo 1 sendok cilik uya. Mari ngunu lagek ditambahi 500 ml banyu panas.


Sing arane panganan cepat saji kuwi maceme akeh, tapi sing paling akeh lan gampang ditiru kuwi pithik sing digoreng nganggo tepung utawa "ayam kentucky". Nggawe panganan iki angel-angel gampang amarga ora kabeh wong weruh cara goreng sing bener. Akeh sing gagal pas nggoreng panganan iki. Salah sijine amarga tepunge ora ngembang. Yen pengen tepunge ngembang lan "kriting" kaya gorengane restoran, lenga sing dinggo nggoreng kudu akeh lan panas. Sak durunge nggoreng, tepunge ditambah ndhog karo pengembang sithik ben ora gosong. Pas nguleni adonan, aja diremet ben ora bantet. Nggorenge aja kakehan lan genine aja gedhe-gedhe. Yen genine kegedhen, bisa gosong lan ora mateng tekan jero.


Ning kantor, Dinda kerep ngerasa sumpek amarga akeh wong kang marai mangkel lan rasane Dinda pengen mbuwang emosi kuwi. Nanging Dinda ora mungkin muring-muring ning kantor. Amarga kuwi, Dinda luwih milih olahraga Muay Thai. Dinda wis ana telung taun melu olahraga Muay Thai. Olahraga iki salah siji jenis bela diri sing bisa marai sehat lan uga bisa ngilangake stres. Kamangka, Dina milih olahraga iki. Dina budhal ning salah siji panggon latihan ning Jakarta lan mulai latihan wiwit 3 sasi. Dinda maune latihan karo kancane, nanging kancane Dinda saiki milih olahraga liyane. Sak uwise olahraga, Dinda ngerasa awake lan pikirane luwih entheng.


Kabeh wong mesti iso gawe soto, mboh iku soto pitik, soto daging, utowo soto liyan-liyane. Tapi soto lamongan iku duwe ciri ambek rasa sing khas sing ora di duweni karo soto-soto liyane. Nah terus sing garai bedo opo yo kiro-kiro? ben tambah jelas ikiloh bahan-bahan karo cara nyiapnoe. Bahan-bahan bumbune yaiku bawang abang, bawang putih, kemiri, jahe, ambek kunir. Terus sak marine bumbu iku maeng dialusno, lagek gemasak karo banyu sing bakale dadi jangan soto. Nag wes dileboni banyune maeng lagek ditambai serei, gorengan bawang, karo jeruk purut. Lah mari ngunu ojo lali karo koya'e sing bakale teko krupuk urang sing digiling utowo dele sing wes dialusno.


Keju yaiku salah siji olahan teka susu sing taksenengi. Keju bisa dadi kanca kanggo mangan apa wae kayata roti nganti pithik geprek saiki bisa diwenehi keju. Rasane keju sing asin lan gurih dadi nggarai aku tambah seneng yen mangan panganan sing ana kejune. Maceme keju uga macem-macem. Ana sing keju biyasa, ana sing arane keju mozarella utawa keju sing bakal molor yen dipanaske. Rasa keju mozarella pancen rada beda karo keju biyasa. Keju mozarella ora pati ana rasane. Rasa asine uga ora pati kuat kaya keju biyasa, nanging rega keju mozarella biyasane luwih larang tinimbang keju biyasa. Keju dadi panganan senenganku saben dina.


Mesen hotel utowo penginepan saiki wis luwih gampil. Awak dhewe ora mesthi tuku langsung neng penginepane. Awak dhewe wis iso mesen penginepan kui liwat aplikasi. Dadi awak dhewe wis iso mesen seko sak durung-durunge. Awak dhewe ugo ora wedi keentekan kamar. Salah siji aplikasi sing iso dienggo mesen penginepan kui Traveloka. Yen sampun ngunduh aplikasine kui, awak dhewe kudu registrasi disik. Bar kui mlebu neng menu pencarian hotel. Neng kono, awak dhewe kudu milih penginepan, tanggal mlebu, lan suwine nginep. Pilih jenis kamar sing arep dipesen. Bar kui, awak dhewe ngisi data sopo-sopo wae sing bakal nginep. Yen wis yakin karo data-data sing iso, pembayarane iso nganngo coro tranfer ATM utowo m-banking. Konfirmasi pembayaran. Bar kui, awak dhewe wis oleh e-voucher kamar sing dipesen mau.


Jakarta Selatan gadhah panggonan wisata anyar ingkang kasebat Lotte Alley. Konsepipun Korea lan Jepang. Wonten Lotte Alley, warga saged mlampah-mlampah, dolanan wonten maneka arena dolanan games, lan madosi panggonan foto ingkang estetik. Lokasinipun wonten lantai andhap salah sawijining mall wonten Jakarta Selatan. Kangge foto-foto, kathah sudutipun Lotte Alley ingkang saged dipilih, kados ngajengipun tenant, zebra cross, telpon umum, pager ireng, lan kathah malih. Supados saya mirip kaliyan serial Jepang utawi Korea, wonten toko ingkang nyewakaken seragam pelajar Korea kangge foto, lho. Sedaya tenant wonten Lotte Alley boten nampi duit cash kangge pembayaran. Pengunjung kedah gadhah e-wallet menawi pengen blanja wonten mriku.


Hobi sing kadang utowo gelek mbok lokoni iku asline duwe manfaat sing gede kanggo awakmu cuma awak dewe kabeh iki arang sing ngerti masalah iku. Jikik contoh salah sijine hobi sing saiki gelek dilakoni wong yaiku mlaku-mlaku utowo boso sangare iku Travelling. Hobi iki iku iso nguwei manfaat yaiku gawe wong sing ngelakoni hobine dadi anteng pikirane, terus atine maleh seneng, ambek iso ngelonggarno pikiran sing pegel polahe kakean penggawean. Tapi wong sing duwe hobi iki yo kudu ngerti nag Travelling yo ora kudu golek enggon sing apik ambek adoh, tapi sing penting iso mlaku terus iso nambah wawasan ambek hobi iku maeng mboh pengalaman urip utowo nambah konco sing anyar.


Keripik tempe dadi salah siji panganan sing kalebu ciri khas kutha Malang sak liyane kripik buah. Iklim sing cocok marai pengusaha tempe ning Sanan, salah siji wilayah sing ana ning Malang, optimis ngasilake tempe sing kualitase apik lan bedha saka daerah liyane. Sanan iki terkenal karo industri kripik tempe sing wis mlaku wiwit puluhan taun lan wis berkembang saka industri omahan dadi industri gedhe. Produk sing dihasilake yaiku kripik tempe aneka rasa lan uga rupa. Sing paling terkenal yaiku kripik tempe rasa bawang lan uga rasa godhong jeruk sing wis diekspor menyang daerah manca negara kaya Korea, Jepang, lan Taiwan.


Tambah maju jaman nang dunyo iki, tambah berkembang sisan teknologi sing onok nang sekitar awak dewe. Saiki koyok hp ne awak dewe ae wes canggih pol. Sing mbiyene onok akeh tombol e, saiki wes serba touch-screen. Sing mbiyen nek kate ngefoto iku kudu nganggo kamera analog dan nyetak e kudu cuci film disik, saiki isok moto nganggo kamera hp dan dicetak awak dewe. Kabeh iku dadi tambah canggih. Tapi sadar gak, tambah canggih teknologi, menungso iku dadi tambah males. Yaopo gak, wong mek gatek petek, kabeh wes mlaku. Utowo garek ngomong, wes langsung dideteksi dan alat iku isok ngelakoni dewe. Terus menungsone lapo? Turu tok lah. Makane iku teknologi canggih iku tambah marakno menungsone males.


Teknologi wis dadi bagian saka pariwisata. Anane teknologi sing maju bisa nggawe panggon wisata iku dadi rame utawa viral. Miturut website Kominfo, teknologi wis ngubah tindakane manungsa wiwit saka ngerencanakna wisata, pas ana ing perjalanan, lan sak marine wisata. Wong-wong nalika wis mari wisata mesti uplod fotone ana ing media sosial. Kadang ora mung uplod foto, nanging bisa ngewenehi komentar utawa testimoni nalika dolan ana ing panggon iku. Postingn utawa komentar iki sing bisa nggarai wong liya akhire katut lan kepengin jajal dolan ning kono saengga panggon iku akhire viral. Nanging panggon viral kaya ngene kadang mung bertahan setaun amarga yen wis ora viral wong-wong ora bakal mbaleni kanggo teka lan dolan ning kono maneh.


Miturut ahli saka UGM, ngembangake desa ekowisata kuwi ana sing kudu digatekake ben tetep maju lan ora gampang ilang usahane. Ekowisata iki manfaate akeh banget amarga bisa dadi lahan perkembangan UMKM kanggo warga sing ana ning sekitar. Ekowisata iki ndadekake desa tabah maju ning segi teknologi, industri lan uga pariwisata. Babagan sing kudu digatekake kuwi ana telu, yaiku kaping siji, ekowisata kuwi kudune minim limbah utawa ora nyiptakake sampah kanthi akeh. Kaping loro, ekowisata kuwi kudune nganggo transportasi ramah lingkungan. Banjur kaping telu, ning desa kudu ana program pemberdayaan wanita. Yen telu cara kuwi dinggo, mestine ekowisata ning desa iki bisa ngadheg lan nguntungake.


Tarian daerah utowo sing saiki disarani ambek tarian tradisional yaiku tarian utowo jogetan sing metu teko perkembangan masyarakat nang daerah iku. Sak liyane iku yo ono sing ngarani nang tarian tradisional yaiku tarian sing digawe amebk siji kelompok masyarakat nag enggon sing bedo-bedo sing iso ngelambangno utowo sing gambarno masyarakat sing gawe iku maeng awit teko karakter, obahane, ambek klambi utowo pakean sing digawe. Sak liyane iku wong sing ngerti seni utowo budaya, biasane iso langsung ngerti iku tarian teko sudu utowo adat endi. Soale teko obahe tangan ambek awak sing digawe bentuk tarian waeng iso ngelambangno daerah asale tarain iku.


Robot sing nyerupai menungso utowo biasa diarani robot humanoid iku mulai akeh diciptakno karo menungso gawe ngeringano kerjone menungso iku dewe. Roto-roto uwong iku nyongkone robot humanoid iku pasti gawenane wong-wong luar negeri sing luwe pinter. Wong-wong koyok ngono iku biasane wong sing ngeremehno kemampuane anak bangsa. Padahal, arek Indonesia iku isok sisan nyiptakno robot humanoid sing canggih. Salah sijine iku Bimax, robot humanoid sing diciptakno ambek arek Binus. Bimax iki gak kalah canggih sisan ambek robot humanoid sing diciptakno ambek wong luar negeri. Salah sijine iku isok deteksi ucapan menungso dan ngerespon dalam boso Indonesia. Dadi gawe awakmu kabeh, dukung terus karyane arek Indonesia ben jeneng negara iki isok tambah apik nang mancanegara.


Acara keluarga favorit ning TV sing nduwe tema urip rukun karo tangga yaiku Tetangga Masa Gitu. Acara iki tayang ning NetTV lan kondang amrga ceritane sing lucu lan uga nggambarake urip karo tangga sing ana ning urip saban dinane. Acara iki alirane komedi lan nggambarake kedadian sing temenan ana ning urip masyarakat sing duwe tangga lan sifate sing macem-macem. Lakon sing ana ning acara iki yaiku Bastian lan Bintang, pasangan sing isih dadi manten anyar lan uga isih manis-manise. Tanggane Bastian lan Bintang iki yaiku Adi lan Angel, pasangan sing wis rabi suwe banget lan sering gelut nanging tetep lucu.


Pertama kali, aku ngapalke Alquran kui pas aku kelas 1 SD. Neng cerak omahku, ono musala cilik sing kebetulan nempel karo sekolahan kui. Aku karo wong tuaku dikon sinau ngaji neng kono. Neng kono, awale aku diajari moco Iqro utowo buku kanggo sinau moco Alquran. Sinau moco Alquran liwat Iqro mau uga diselengi kanggo ngapalke Alquran. Ngapalkane kui diwiwiti seko juz 30. Neng TPA musala cerak sekolahan kui aku sinau sekitar 10 surat. Pas neng sekolahan kui surat tak apal kui nambah 10-an. Dadine pas kui aku wis apal sekitar 20 surat. Nanging, apalanku mandeg neng ongko kui. Pas SMP tekan SMA aku ora ngelanjut ngapalke Alquran meneh. Lagi neng SMA kelas telu ujian kelulusane kui kudu ngapalku kabeh surat neng juz 30.


Saiki bertepatan ambek tanggal 10 Dzulhijjah, sing tandane barengan ambek sholat Idul Adha. Koyok biasane, aku karo keluargaku bakal sholat Ied nang lapangan masjid cedek omah. Mari sholat, aku ngerungokno khutbah teko khotib e. Mari ngono, aku ambek keluargaku mbalik nang omah dan langsung siap-siap gawe nang area kantore bapakku, ndek ndi gorokan sapi bakal dilakoni. Nang kono, aku isok ndelok yaopo proses nyembeleh sapi ambek wedhus sing dadi qurban tahun iki. Pas iku totale onok enem sapi karo 10 wedhus. Sebagian besar hasil qurban iku bakal dibagi-bagino nang deso karo tonggo omah sing gak mampu. Nang omah yo entok sisan pastine.


Ibuku sering banget melu kajian al-quran ning masjid. Saiki kajiane dina Senin lan rampung maghrib. Amarga ora ana kegiyatan, aku melu ibuku ngaji lan ngerungokake ceramah. Dina kuwi, materi ceramahe yaiku perkara piye pentinge ngabekti marang keluwarga, apa maneh sing durung nikah, kudu ngabekti marang bapak lan ibu. Ning ceramah kuwi diceritakake babagan cara ngabekti marang wong tuwa lan apa wae keutamaane. Aku dadi ngerti yen ibuku kuwi salah sawijine wong tuwa sing kudu tak hormati amarga saiki bapakku wes seda. Ceramah kuwi marai aku sadar yen aku kudu dadi bocah sing manut marang wong tuwa saklawase urip kanthi seda.


Aku wingi iku mari mlaku-mlaku nang Suroboyo, tiba'e pas moco sponsor nang jero HP nang Gresik iku tiba'e akeh panganan sing awak dewek bendino pangan. Awakmu ngerti ora panganan opo iku? panganan iku wes umum nag endi-endi yaiku Sego Krawu ambek Pudak. Tapi ono maneh sing garai Gresik iku seje nag kulinerane yaiku panganan Tape. Panganan tape sing nang gresik iku asline cemilan sing teko tape ambek beras ketan sing difermentasi. Terus, sing garai tambah bedo karo liyane yaiku tape iki gebungkus karo Godonge Jambu klampok karo Godong Gedang. Salah sijine wong sing gawe tape iku ngomong, panganan tape iki asline berkatan nek ono Rebo Wekasan tok. Tapi kok tiba'e akeh sing seneng akhire wong-wong podo gawe terus didol," Jarene Muslih


Museum Wayang ning Kota Tua iki pancen museum bisa dikunjungi amarga bisa nambahi wawasan babagan pewayangan, pagelaran boneka, lan upacara adat. Museum iki ana ning komplek Kota Tua lan dibangun ing bekas gereja lan kuburan Londo. Kenyataane ana prasasti sing nandakake yen ing jero museum iki ana makam salah sawijing gubenur Batavia, yaiku Jan Pieterzoon Coen utawa JP. Coen. Gedung iki suasanane luwih singup lan adhem dibandingke karo museum liyane uga luwih sepi. Nanging wayang ning jero museum iki manika warna lan diopeni kanthi apik amarga akeh wayang lan boneka iki digawe utawa disimpen saka jaman biyen ning kothakan kaca.


Lunga menyang gili labak madura bisa dadi alternatif yen wis jeleh lunga ana ing mall. Pantai sing ana ing pucukan MAdura iki gampang-gampang angel kanggo ditekani. Kaping pisan, yen teka luar kutha Madura, kudu nyabrang liwat Jembatan Suramadu sik supaya bisa tekan Madura lan kudu mandeg ing Sumenep. Kaping pindho, nalika wis tekan Sumenep kudu nuju pelabuhan Kalianget kanggo nyabrang nganggo kapal iki. Nyabrang mbutuhake wektu kurang luwih 1 jam. Aja lali nggawa panganan kanggo jaga-jaga dipangan ana ing kapal supaya weteng ora kosong sing bisa nyebabake mutah utawa mabuk laut. Nalika wes tekan ana ing Gili Labak mangga kanggo milih kegiyatan apa wae sing bisa dilakokake kayata renang, snorkeling, utawa gur foto-foto lan mangan ana ing pinggir pantai.


Wong nag umba-umba saiki ora atek pegel-pegel soale wes ono mesine. Nag wing mak'e iku tung mesin iku. Nag mesin iku bentuke kotak, ambek ono koyok timbohe nag pas dibuka tutupe. Tibake iku sing digawe umba-umba. Terus nang kono iku yo ono petek-petekane sing rodok aekh koyok remote tv. Terus tak woco-woco petekan iku ono sing jengen untir-untiran sing gunane ganggo ngekei suweni oleh umbah-umbah iku sampek pirang menit, terus ono tulisane ambek ongkone barang dadi sing ora tau duwe janji iso moco mesti iso gawe alat iki. Terus alat iki yo ono pilihan ukuran ambek wate, wes pokoe karek nari sing tuku mileh sing endi soale to akeh pilhane.


Hubungane kui ora mungkin dalan mulus-mulus wae. Mesthi pisan-pisan, pasangan kui iso podo nesu. Alesane werno-werno lan ora ono sing bener-bener iso disalahke. Supoyo awak dhewe iso tetep balikan pas lagi nesu kui, ono beberapa hal sing iso awak dhewe lakoke. Sing kesiji, awak dhewe iso ngakoni kesalahan sing awak dhewe lakoke. Sak walike, awak dhewe uga kudu maafke pasangane dhewe yen dheweke ngaku salah. Sing keloro, ojo ngehakimi pasangane dhewe tanpa ngerungoke penjelasane. Sing ketelu, pasangane kui iso ngobrol meneh, piye cara sing paling apik supoyo kesalahane kui ora dibaline meneh. Sing kelimo, awak dhewe kudu tetep perocoyo karo pasangane dhewe senadyan dheweke wis tau ngelakoke kesalahan.


Kerjo nang kantor iku asline enake pol karek wonge iku maeng tlaten opo ora, soale nag ora tlaten ambek sabar kerjo nang kantor yo mesti kroso ora enak polahe nang kantor penggaweane iku ora mok siji tapi sak pirang-pirang ono sing kudu ngene, terus ono sing kudu mrono ambek liyan-liyane. Kadang nang kantor iku yo kudu sabar soale mesti penggaweane iku ono jatahe, nag jatahe sak meneh yo kudu sak meneh terus kudu mari sedinohan, nag ora mari sedinohan yo mesti bakal diseneni, ambek nang kantor iku ora iso sak enake dewe soale mesti ono aturan sing kudu dilakono ambek dituruti ben iso jogo upahe ambek ben ora dielongi upahe.


Dino iki dadi dino terakhir aku study tour nang Bali. Kabeh tujuan wes dikunjungi dan wayahe balik nang pulau Jawa. Pas perjalanan moleh, ketepakan banget ketemon ambek penduduk sing ngadakno upacara Ngaben. Guruku langsung nyarano gawe mandek disik, mudun teko bus, dan ndelok proses e teko adoh. Awale aku bingung kok sing dibakar onok akeh banget, ternyata iku lagi ngelakoni Ngaben massal. Wong sing hadir nang upacara iku yo ruame, kemungkinan seh kerabat teko jenazah sing dibakar iku mau. Pas wes mulai buyaran dan abune bakal digowo nang laut, aku ambek konco-koncoku balik maneh nang bus gawe ngelanjutno perjalanan moleh sing mau sempet ketunda mergo ndelok upacara Ngaben massal dadakan.


Sopo sing ora ngerti ambek sing jenenge ndog asin? Ndog asin iku digawe teko ndoge bebek. Rasane gurih-gurih asin nggarai wong ketagihan. Ndog asin iku salah siji panganan sing diawetno gak atek bahan pengawet gaweane pabrik. Nek pengen nggawe ndog asin dewe nang omah, mek butuh ndog bebek, uyah, karo boto sing dilembutno. Ndog bebek dikom sek 2 menit, trus diumbah resik. Mari nggunu pendem ambek remuk'an boto karo uyah kiro-kiro kandele sampek 3 cm. Mari diadahi ember, disimpen sampek 14 dino, bar nggunu iso digodog sampek 1 jam. Ndog asin iso awet suwe sampek pirang-pirang dino tanpo kuatir mambu. Kandungan gizine yo akeh, ono kandungan kalsium ambek mineral sing apik kanggo kesehatane awak. Ndog asin iki nduwe kandungan gizi luwih gedhe timbangane ndog bebek biasa.  Ndog asin iso digawe panganan sehat sing gampang dipangan sak wayah-wayah.


Omhaku saiki ana ning tengah kutha. Aku pindah amarga ana gawean lan oleh omah dinas ning tengah kutha, Aku saka desa lan ning desaku akeh banget panggonan kanggo nandur. Ning kene ora ana tanah sing amba lan mung ana paving lan latar sing katon sesek. Aku pengen duwe panggon nandur. Kamangka aku ngumpulake barang bekas kaya botol, gelas banyu mineral, lan uga paralon bekas renovasi. Aku nandur tanduran ning kono kaya misal ana sawi, lombok, lan uga kembang-kembangan. Sayuran sing tak tandur kuwi gedhe-gedhe amarga aku melu cara sing ana ning Youtube. banjur pas wis panen, aku iso bagi-bagi marang tangga kiwa lan tengen.


Dino iki, gak onok abang gak onok ijo, moro aku ambek adek-adekku dijak ambek omku nang Trawas ambek anak-anake omku sisan. Pas aku takon kate dijak nang ndi, jare kate dijak nyobai paralayang. Awale adekku sing wedok wes keweden soale dewe wedi duwur. Tapi omku nenangno adekku, jare paralayang iku aman banget. Akhire awak dewe kabeh tutuk nang puncak gawe penerjunan paralayange. Omku langsung milihno paralayang tandem gawe kabehe. Paralayang tandem iku dadi engkok awakmu bakal terjun dikancani ambek pemandu sing wes berlisensi, dadi sembarange bakal aman. Pas wes wayahe giliran, aku langsung masang kabeh pengaman sing disediakno nang kono. Marine ngono pemandune mau mlayu ket adoh dan awak dewe wong loro terjun teko puncak gunung mau.


Nafis wingi nemu panggon air terjun nyelempit ana ing Probolinggo yaiku air terjun madakaripura. Nafis mrene karo kanca-kanca sekolahe. Air Terjun iki ora pati rame amarga pancen ora kabeh wong ngerti panggone air terjun iki. Sadurunge budhal, Nafis ngelumpuk ana ing omahe Asep kanggo nyepakne kabeh sing kudu digawa kayata panganan, klambi kanggo ganti, ndelok lan ngecek sepeda montore, lan liyane. Sawise kabeh wis dirasa cepak, Nafis lan kancane langsung budal menyang Air Terjun Madakaripura. Perjalanan sing ditempuh kurang luwih 2 jam. Nalika wis tekan, Nafis kaget nyatane ana air terjun sing apik banget nanging ora kabeh wong ngerti. Nafis uga foto-foto karo kancane kanggo didukna ana ing sosial media.


Wes sekitar rong tahun kat ono covid kabeh sing pengen delok pertandingan ora oleh kejobo nang TV. Tapi, saiki ancene wes diolehno maneh karo pemerintah kanggo delok pertandingan olahraga sembereng kalir, mboh iku nag jero negeri utowo nang luar negeri. Masio pemerintah wes ngoliehno tapi kudu ono peraturan sing kudu dilakoni karo wong sing pengen delok pertandingan iku maeng, salah sijine yoiku kudu nuruti aturan utowo anjurane covid, soale sampek saiki sing jenenge covid iku isek ono. Mari ngunu nag ora nuruti iku maeng yo bakal dikongkon metu. Dadi nag awakmu pengen delok pertandingan bal-balan iku maeng yo kudu meloki peraturan iku ben iso delok.


Sepeda statis iku alat olahraga sepeda tapi sing gak atek pindah-pindah panggon ben digawe, dadi bakal terus ndek panggon siji iku tok obahe. Sepeda statis iki dadi alat sing praktis, aman, dan gampang banget digawene. Praktise iku mergo gak butuh panggon akeh gawe nganggo, soale bakal nang kono ae. Alat iki sisan dinilai aman, terutama gawe awakmu sing nduwe masalah keseimbangan tubuh, soale isok meminimalisir resiko cedera. Alat iki sisan gampang banget digawene, soale garek munggah terus dipancal koyok nek mancal sepedo biasane, dan alat iku bakal otomatis nyala dan bakal ngukur detak jantung karo kalori sing wes kebakar. Dadi gawe awakmu sing gak nduwe akeh waktu gawe olahraga, awakmu isok tuku sepeda statis gawe nang omah.


Gereja iku ono nang endi-endi podo ambek Masjid. Tapi Gerejo iku panggonan ibadahe wong kristen ambek wong katholik. Masio nang indonesia iku mayoritas wong islam, tapi wong sing agama kristen ambek katolik yo ono. Nah nang indonesia gereja sing paling terkenal yaiku Gereja Bethany nang Suroboyo, GKI Kerajaan Allah nang Semarang lor, GKI Mawar Sharon nang kelapa Gading Jakarta, ambek liyan-liyane soale akehe pol gereja sing ono nag indonesia iku. Nah fungsine gereja yo akeh, ora mog angger kanggo panggonan ibadah tok, tapi yo ono fungsi liyane koyo panggonan komunitas, panggonan wong sing ora mampu ben iso oleh panggonan sing layak ambek liyan-liyane.


Ninis bingung banget, de’e iki pingin banget olahraga, tapi gak gelem nek engkok olahragane iku angel dan larang. Akhire Yoyok nyarano gawe munggah mudun tangga kantor ae. Dadi ben engkok kate nang ruang kantor, gak usah nganggo Lift, tapi munggah tangga ae. Engkok nek kate nang ndi ae, tetep nganggo tangga. Jare iku sek termasuk jenis olahraga. Wes ngono gampang banget dilakoni. Mulai teko kono, Ninis mulai ngerutini gawe munggah mudun tangga nek nang kantore. Awale de’e menggas menggos soale kantore onok nang lantai limo. Tapi karo de’e tetep dilakoni ae, demi cek isok olahraga. Suwe-suwe de’e dadi kulino dan gak ngeroso pegel blas gawe munggah mudun tangga. Mbasio sampe tutuk lantai sepoloh, de’e sek kuat.


Wulan oleh undangan saka kancane sing meh rabi minggu iki. Sawise Wulan nerima undangan, Wulan bingung meh ngewenehi kancane barang utawa dhuwit wae. Akhire, Wulan mutusake kanggo ngewenehi alat masak supaya mengko bisa migunani. Alat masak sing dituku Wulan kayata sutil, wajan, serok, cedhok, lan piring, gelas, sendok. Alat sing wis dituku karo Wulan iki uga dadi kesenangne kancane yaiku seneng masak saben dina. Wulan uga gelek disambati yen alat-alat masak ning omahe wis padha rusak, mangkane Wulan duwe ide kanggo nukokke kancane alat-alat masak. Kabeh alat-alat iku diwadahi lan dihias karo Wulan saengga ketok apik banget kanggo kado rabine kancane.


Ngelengke wektu kanggo mara ning papan pariwisata mligine wisata alam kuwi perlu lho, Ca. Wisata alam kuwi jinise ana akeh, umpamane: weruh palemahan sawah jembar kang ijo royo-royo, weruh lan ngrasakake adheme banyu ing grojogan utawa curug, kungkum ana ing pemandian air panas, delok gegulunganing ombak segara lan sumiliring angin laut, ngrasakake hawa adhem pegunungan, lan sapanunggalane. Kanca-kanca perlu mangerteni yen dolan ing alam terbuka kuwi bisa gawe pikiran luwih tinarbuka. Beban kang kasangga bisa krasa luwar sithik mbaka sithik. Sebabe nalika awake dhewe dolan ing alam terbuka, awake dhewe bakal oleh cumloroting srengenge kang alami, udara kang dadi oksigen uga alami awit durung kacampur polusi. Saliyaning kuwi, kahanan alam bisa nambah rasa syukur dhateng Gusti awit awake dhewe bisa weruh kuwasaning Gusti awujud papan kang endah. Mula aja lali ngonjukake syukur nalika piknik ing alam tinarbuka.


Wong sing lagi rugi utowo ora duwe duwit kui akeh-akehane mentale dadi keganggu. Pengusaha kui ngebayangke dheweke ora iso bangkrut. Dheweke ora ngebayangke yen dheweke bakal rugi pas dodolan. Rugi kui perkoro sing ora bioso kanggo dheweke. Kabeh hal sing ora biasa kui, iso marake awak dhewe kepikiran. Yen terlalu dipikirke banget, akhire dadi stress. Yen wis stress biasane fungsi otake dhewe dadi keganggu lan ora iso gawe keputusans sing rasional koyo biasane. Sing ono neng pikirane kui piye carane dheweke ora rugi meneh, malah dheweke iso mikir piye carane ben dheweke iso cepet balik sugih. Yen wis koyo ngono, wong kui bakal luwih mlarat seko kahanan sing wis rugi mau.


Kitab suci iku ora mung buku bacaan bisa. Njerone kitab suci amot pedoman urip kanggo manungsa. Ngamot tata cara urip, crita jaman biyen, hukum, lan moral sarta akhlak sing kudu diterapna ing pnguripan saben dina. Anane kitab suci iku wis ana tujune dhewe. Saliyane dadi pedoman uripe manungsa, kitab suci uga digawe kanggo ndelok crita ndek jaman biyen supaya apa sing ala bisa diadohi lan apa sing apik bisa ditiru lan diterapake. Nalika duweni kaluwarga, yen bisa wiwit cilik wis dikenalna karo kitab sucine supaya ora nganti ora weruh endi pedoman uripe. Kitab suci bisa ngeweni pituduh marang manungsa endi dalan sing bener lan endi dalan sing keliru.


Pelajaran cara urip ning gunung lan alas iki dadi pelajaran sing penting kanggo bocah sekolah lan bisa dadi pelatihan ning universitas. Senajan ora dinggo munggah gunung, keterampilan iki bakal bisa migunani wayah darurat kaya bencana alam, situasi darurat kaya kecelakaan, lan uga cara bertahan pas ana cuaca sing elek. Pelatihan iki bisa marai tambah percaya diri lan uga bisa marai tambah kemampuan sing bisa dinggo nulung wong sing lagi kesusahan. Ning manca negara, akeh wong sing wis terlatih urip ning alam lan seneng nggawe tutorial ning sosial media. Yen arep munggah gunung uga bisa persiapan saka nonton video sing wis digawe kuwi.


Luthfi ora seneng mangan tempe. Panganan kang digawe saka kedele iki padahal saben dina dimasak karo ibune. Alesan Luthfi ora seneng mangan tempe amarga Luthfi tau murus sawise mangan tempe. Ibune ya kaget kok bisa Luthfi murus, padahal tempe sing dimasak ya tempe anyar sing dituku ana ing pasar. Sawise kedadian iku, Luthfi wegah yen ning omah ana tempe. Ibune Luthfi nyoba tekon ning bakule tempe ana ing pasar, lan ibune kaget amarga nyatane tempe sing nggarai Luthfi murus yaiku tempe sing wis suwi. Bakule lali ora mbuwak tempe kui. Dheweke trauma amarga wedi murus maneh. Senajan Luthfi ora mangan tempe, nanging Luthfi isih arep panganan kang asline saka tempe kaya kripik tempe sing asale saka Malang.


Muay Thai kuwi salah siji olahraga ekstrem jenis bela diri saka kerajaan Thailand. Olahraga iki nduwe gaya sing mirip karo beladiri Indo Cina lan nganggo teknik sing padha kaya tendangan tungkal, pukulan, sikut, lan ana 8 titik kanggo serangan. Kamangka, poin dhuwur kanggo bela diri iki yaiku poin gaya barat yaiku 2 poin lan 4 poin gaya Thailand. Miturut sejarah, Muay Thai iki saka India lan dikombinasi pas teka ning Thailand. Teknik Muay Thai iki kebagi marang 2 jenis, yaiku teknik mayor sing kasebut mae mai uga teknik minor yaiku luk mai. Muay Thai iki dadi olahraga sing bisa ngurangi lemak ning awak amarga ngobahake kabeh anggota awak.


Nalika kita ajeng dahar daharan laut, biasanipun kita bakal ngolah daharan laut menika  ngantos mateng lajeng nembe dipundahar. Nanging wonten daharan laut saking Korea Selatan ingkang didahar mentah. Boten namung mentah, daharan menika didahar nalika tesih urip. Asmanipun sannakji. Daharan saking gurita urip menika boten dimasak blas sakderengipun didahar. Gurita ingkang disade tesih urip lan obah-obah. Tiyang Korea ingkang remen dahar daharan menika langkung remen gurita ingkang tesih kathah obah amargi kraos langkung seger. Sannakji didahar kaliyan pendamping awujud saos kecap asin utawi campuran saos gochujang kaliyan cuka lan gendhis pasir.  Gurita urip ingkang didahar tesih saged obah senadyan sampun dipunkethoki. Mila, menawi dahar sannakji kedah mastekaken gurita sampun dimamah kanthi alus.


Ulan wingi aku dolan nang kancaku sing dadi wirausaha. Nah usahae iku ancene ora sepiro gede tapi yo luong titip rodok rame. Terus mari ngunu deke yo wes iso ngejak koncone sing ancene nganggur durung oleh penggawean. Terus sak liyani iku sing garai bangga ambek deke iku bocahe iku ora isin masio deke iku wes S2 tapi deke niate bapoe pol kanggo gawe lapangan pekerjaan ben iso ngerangkol konco-konco terus iso buka lapangan pekerjaan sing anyar kanggo ngelongi pengangguran sing duwe ijasah duwur. Terus nang usahae iku maeng deke yo enak soale nang warunge kampus sing ancene disewo ambek deke kanggo buka usaha maeng.


Rombongan paduan suara ning kampusku bar menangke lomba ning Italia. Paduan suara iki wis latian 6 sasi. Ana akeh kategori sing dilombakake. Nanging kanggo mahasiswa, kategorine lagu wajib, lagu populer, lan lagu daerah. Sing mesti menange yaiku lagu daerah amarga lagu daerah Indonesia iki aransemene apik lan bisa divariasi karo gerakan tarian daerah. Amarga penampilan sing apik iki, tim kampusku sing dadi perwakilan Indonesia iki oleh medali emas. Lagu daerah sing dinyanyekake kuwi lagu "Yamko Rambe Yamko". Lagu iki dipilih karo tim amarga lagune semangat lan nyeritakake usaha rakyat adat Papua sing ngelindungi tlatah panggon uripe saka penjajah lan perang suku.


Neng kampusku disik, awak dhewe wajib melu KKN. Biasane kui poro mahasiswa jupuk KKN neng periode loro, yaiku pas preinan semester enem. Sak durunge, awak dhewe kudu gawe tim. Timku biyen ngeroso yen awak dhewe butuh duwit tambahan yen awak dhewe arep ngelakoke proker sing direncanake. Dadi awak dhewe putuske gawe usaha bareng. Usaha sing kesiji kui, awak dhewe dodolan kripik pisang Lampung. Awak dhewe ngedol kui liwat media sosiale awak dhewe masing-masing. Sisteme nganggo pesen disikan. Sak liyane kui, awak dhewe uga gawe jasa promosi akun Instagram e wong liyo. Biasane kui akun sing digawe khusus kanggo dodolan. Akhire nganggo usaha kui, awak dhewe iso duwe duwit sing cukup nganggo ngelaksanake prokere dhewe.


TV LED wis dadi pilihan wajib kanggo wong jaman saiki, apa maneh sing omahe ora sepira gedhe amarga TV LED iki irit panggon. Salah siji merk LED TV sing paling apik yaiku saka LG. TV LED sing diproduksi karo LG iki nyediakake akeh fungsi sing marai nonton uga tambah kepenak, yaiku HDR lan nanocell sing marai gambar kethok san saya jelas. Banjur uga ana teknologi eco-sensor sing bisa ngatur terang lan petenge layar ben luwih hemat energi. Kaya TV liyane, TV LED saka LG iki wis nyediakake fasilitas swara sing mumpuni saka Dolby Atmos. TV iki uga nyediakake ukuran sing manika warna miturut kebutuhan masyarakat. Regane uga macem-macem.


Ben artis senengene iku ngadakno konser nang Indonesia, Rina iku pasti langsung tuku tiket konser sampe mbelani melu war ticket e. De’e iku pasti entok tiket pas lagi nge-war. Alesane iku Rina mesti milih tiket sing paling murah. Aku bingung, soale nek tiket e murah berarti de’e entok panggon paling mburi. Aku mbatin, lapo arek iki milih panggon mburi. Tapi Rina gak tau wedi, soale de’e iku mesti wes nyiapno kamera ambek lensa telefoto. Pas tak delok, bentukan lensane iku koyok bazooka alias guede pol. Nek nganggo iku, teko jarak ndi ae, de’e isok ndelok konser dengan jelas. Wes ngono, de’e dadi isok nduwe foto ambek rekaman teko konser artis senengane iku mau.


Upacara 17 Agustus taun iki ning Jakarta meriah banget amarga tema acarane akeh pentas seni lan lagu-lagu sing dinyanyekake karo Gita Bahana Nusantara, yaiku grup paduan swara sing diseleksi kaya paskibra kanggo ngisi acara ning Istana Negara. Sing paling akeh disorot saka GBN iki yaiku perkembangan lagu-lagu daerah sing dinyanyekake amarga tambah akeh variasi lan ana lagu-lagu anyar sing dikenalke. Lagu-lagu iki uga dadi salah siji cara kanggo ngenalake budhaya ning wayah kamardhikan. Kamangka kuwi, kanggo instansi ning Indonesia, yen ana acara, mangga bisa nampilake lagu-lagu daerah kanggo nguri-uri budhaya tradisional sing mulai ilang amarga iki penting banget kanggo wawasan bangsa.


Bedha maneh karo kancaku sing arane Tiara. Tiara iki babar blas ora tau melu ekskul olahraga. Nanging Tiara iki uga banjur gabung ning ekskul pencak silat. Tiara iki siji-sijine bocah anyar sing ora tau nyicipi pencak silat. Pas mlebu uga Tiara iki sing paling cilik awake. Tiara iki pancen disiplin uga niat amarga dekne mlebu terus.Tiara iki mlebu kategori seni amarga yen gelut mesti kalah dhuwur. Kamangka Tiara iki ora mlebu kategori gelut, dekne duwe latian khusus nganggo senjata kaya golok, toya, lan senjata liyane. Wis latian 6 sasi, Tiara banjur melu lomba ning tingkat kabupaten lan dadi tambah sregep latian. Amarga kuwi, Tiara bisa oleh juara 2.


Tengku Hanan Attaki, Lc. Utowo luwe dikenal sebagai ustad Hanan Attaki iki salah siji pendakwah nang Indonesia sing asale teko Aceh. Beliau iki ustad sing terkenal nang kalangan remaja mergo ceramahe sing menarik gawe arek enom dan nganggo boso sing gampang dimengerti. Ceramah sing disampaino ambek beliau iki gak adoh-adoh teko keseharian ambek gayane arek enom jaman saiki. Beliau sisan aktif berdakwah nang komunitase arek enom koyok punk, genk bermotor, skateboard, sepeda BMX, parkour, ambek komunitas arek enom liyane. Tujuan utamane ustad Hanan Attaki iki mek siji, nyudokno nang arek-arek enom iku gawe hijrah nang jalan sing bener, cekne arek-arek iku gak terjerumus luwe adoh maneh.


Neng kahanan sing angel, awak dhewe mesthi tau kepikiran ngutang. Ngutang kui pancen ngejanjike entuk duwit cepet. Ngutang uga cepet ngerampungke perkara finansial sing lagi diadepi. Nanging ngutang kui ono corono. Coro ngutang sing bener kui, sing kesiji, ojo ngutang. Yen ora duwe duwit, coro paling bener kui ngemat. Ngutang kui ora ngerampung opo-opo. Sing keloro, awak dhewe ora oleh banget nganggo pinjeman duwit daring. Ketoke awak dhewe iso entuk duwit akeh tonpo ono watesan lan syarat sing ribet. Nanging awak dhewe ora ngerti kui lembaga peminjaman duwite aman opo ora. Yen kui lembaga ilegal, uripe awak dhewe ora bakal lego bar kui.


Wisata bengi sing durung kabeh wong ngerti neng Yogyakarta kui Bukit Bintang. Bukit Bintang iki ono daerah Patuk. Panggon wisata kui nyajike pemandangan sing apik seko sore tekan sore. Pas sore awak dhewe iso delok seko adoh lampu-lampu neng kota Yogyakarta sing mulai ngurup. Ditambah langit sing werno abang lan mulai peteng nambah keendahan pemandang. Pas bengi, langit wis peteng banget. Lampu-lampu kota mau wis ketok cetho. Lampu-lampu kui gawe pola-pola sing menarik. Senadyan peteng, awak dhewe dadi iso ngebayangke bentuk kotane seko pola-pola kui. Pemandangan kui luwih apik pas ora mendung. Sak liyone iso delok cahya sing ono neng ngisor, awak dhewe uga dadi iso delok bintang-bintang lan wulan sing ono neng langit.


Berhubung bapakku opname nang Rumah Sakit, aku dadi kebagian njogo nang kono pas bengi. Pas dino iki, aku lali gak nggowo laptop gawe hiburanku. Terus hp ku sisan lagi dicas. Akhire gelem gak gelem aku mek isok nonton TV. Sing marakno aku emosi iku kabeh saluran TV iku burek kabeh. Aku terus-terusan ganti saluran, tapi kabeh iku podo burek e. Akhire aku mandek nang saluran Space Toon, siji-sijine saluran sing gak burek blas, malah juernih pol. Akhire mergo gak onok tontonan liyane, aku karo bapakku maleh ndelok kartun. Gak masalah wes, sing penting gak bosen nemen dan isok ndelok TV.


Yen awak dhewe iso dodolan kui awak dhewe sing iso dadi bose dhewe. Ora bakal ono wong sing ngatur-ngatur. Awak dhewe iso dodolan dhewe awak dhewe iso jikuk prei kapan wae utowo awak dhewe iso milih kapan wae awak dhewe pengin leren. Yen awak dhewe kerjo kantoran, ora iso awak dhewe koyo ngono. Awak dhewe kudu ngikuti aturan-aturan sing wis ono neng kontrak kerja sing wis awak dhewe tanda tangani. Yen awak dhewe sak peneke dhewe ngelanggar kui, awak dhewe bakal ciloko. Awak dhewe dudu mung dipecat seko perusahaane kui nangingg malah uga iso bayar ganti rugi. Yen awak dhewe iso dodolan dhewe kan penak, soale aturane awak dhewe sing gawe dhewe.


Awakmu kepingin buka usaha, tapi modale sek sitik? Gak usah kuatir, garek buka franchise ae. Gak kabeh franchise iku larang kok, onok sisan franchise sing murah. Salah sijine iku franchise Teh Poci. Mek butuh duit 10 juta, awakmu wes entok sepaket dodolan. Mulai teko gerobak, meja counter, gelas, container es teh, teko listrik, mesin seal, saringan, sendok gede, centong kayu, cooler box, sedotan, bahan bakune es teh, ambek seragam. Iku pun awakmu isok buka nang omahmu dewe. Wes ngono, Teh Poci iki dadi produk es teh sing disenengi akeh uwong, dadi bakal akeh payuhe dan kemungkinan balik modal iku bakal cepet. Dadi gawe awakmu sing sek bingung mulai usaha opo, coba ae buka franchise Teh Poci.


Saiki balapan montor tahun iki wes mari terus akeh wong sing beberno lapooh Mark Marquez gak iso menang ambek kalah terus. Salah sijine alasan lapooh deke iku ora iso menang yoiku polahe isek ono roso trauma ambek wedi soale mari kecelakaan sampek tangane pedot, terus warase iku maeng sampek pirang-pirang ulan. Sak liyane iku yo polahe cidera sing tangane tugel maeng isek durung waras blas mergane nag digawe balapan isek kroso loro. Terus mari ngunu yo awake barang isek durung kuat koyok biyen maneh soale wes pirang-pirang ulan ora balapan, mangkane deke isek durung wani banter-banter polahe perkoro-perkoro iku maeng. Dadine balapan tahun iki deke mok menang peng pisan.


Salah siji crita nabi sing ana ning al-quran yaiku crita babagan Isra Mi'raj. Isra' Mi'raj iki yaiku perjalanane nabi sing dilakoni sewengi. kejadian iki penting anane kanggo umat muslim amarga ning perjalanan iki, Nabi Muhammad nampa titah saka Gusti Allah kanggo ngelakoni sholat 5 wektu. Akeh versi sing mbahas kapan Isra' Mi'raj ini kedaden, nanging narasi sing akeh ning masyarakat yaiku wayah amul huzni utawa taun kesedihan amarga Khadijah lan Abu Thalib seda. Banjur malaikat Jibril nggawa Nabi Muhammad saka Masjidil Haram nang Masjidil Aqsa banjur nang langit. Ning 7 langit kanthi Sidratul Muntaha kuwi Nabi Muhammad ketemu para nabi lan nampa kewajiban sholat sing dilakoni kanthi saiki.


Usaha sing arep bangkrut kui ono tanda-tandane. Yen awak dhewe pengen usahane dhewe kui awet, awak dhewe kudu gateke tanda-tanda iki. Menurutku, tanda sing paling pentung kui ora ketok. Sifate abstrak. Tondo sing tak maksud kui yen sing duwe usaha utowo sing ngejalanke usaha kui ora gelem sinau meneh. Dheweke ngeroso yen usahane wis sukses lan wong-wong bakal golek barang dagangane terus. Nanging konsep neng donyo iki ora ngono. Donyo kui sak ben detike berubah. Yen awak dhewe ora ngikuti kui, awak dhewe iso dadi wong sing kalah. Termasuk neng usaha sing awak dhewe lakoke. Bisnis kui kudu ngikuti wong sing tuku. Yen pembeline berubah nanging sing dodol ora, mengko bakal ono hal sing kurang neng barang utowo pelayanan sing awak dhewe tawarke.


Turis saking kutha ingkang mlancong menyang Jogja kathah ingkang madosi suasana ingkang asri khas desa tradisional wonten Jawa. Khayangan Resort wonten Donoharjo Ngaglik Sleman nawakake pemandangan lan suasana khas desa wonten Jogja. Kathah sawah lan wit-witan ingkang dadosaken mata lan ati tentrem. Keliling sawah ngangge pit saged dicobi menawi wonten mriki. Fasilitas kang sedia kangge turis inggih menika kamar ingkang saged dipilih sesuai kabetahan. Kolam renang pribadi ugi wonten. Griya utami lan pekarangan ingkang jembar damel suasana tambah tentrem. Wonten wifi kangge sampeyan ingkang tetep pengen eksis foto-foto lan upload wonten media sosial utawi  turis ingkang betah ngrampungaken padamelan wonten kantor.


Salah siji alat musik sing bisa marai tenang yaiku suling bambu. Suling iki akeh jenise lan akeh banget lagu-lagu sunda sing nambah musik ning lagune ben alat musik iki ora ilang. Suling bambu iki uga dadi salah siji alat musik sing manika warna miturut ukuran lan cara maine. Jaman sekolah biyen, awak dhewe dikenalake karo alat musik sing nabuhe nganggo nyebul, yaiku recorder. Nanging ora tau dikenalke karo alat musik iki, padahal sing asli saka Indonesia yaiku suling bambu iki. Suling sing digawe saka pring iki uga ora kalah kepenak unine. Kamangka, kanggo calon guru kesenian, saiki kudu ngutamakake pengenalan alat musik saka sing tradisional kaya suling bambu utawa gamelan ben bocah saiki ora ucul saka budhayane.


Saben dinten Ibu ngunjuk teh tawar benter. Ibu ngunjuk teh tawar ping pindho. Pisan kala enjing kaliyan pisan kala sonten. Sanesipun teh, ibu ugi asring ngunjuk toya pethak. Ibu ngunjuk toya pethak pas wungu saking sare dalu. Nalika ajeng sare, ibu ugi ngunjuk toya pethak. Ibu ngendika toya pethak saged damel metabolisme badan dados sae. Badan saged dados langkung sehat. Mila, ibu tansah ngelingaken kula supados kathah ngunjuk toya pethak. Bapak remen sanget ngunjuk kopi. Sedaya jinising kopi saged diunjuk. Nanging bapak paling remen kopi tubruk ingkang didamel ibu kaliyan dahar roti. Menawi wonten gorengan utawi nyamikan sanesipun, bapak ugi nyuwun ibu supados didamelaken kopi


Jaman saiki, keberadaan smartphone iku mulai nggeser beberapa jenis barang elektronik. Salah sijine iku kamera. Smartphone iki nduwe kamera sing apik banget, bahkan jare isok ngeluweni kamera biasa. Padahal, kate yaopo yaopo maneh, kamera biasa, terutama kamera DSLR, iku jauh luwe unggul timbang kamera sing onok nang smartphone. Siji, ragam fungsi kamera DSLR iku jauh luwe canggih dan hasil sing dihasilno luwe tajam timbang nek nganggo smartphone. Loro, kamera DSLR iku nduwe fitur video sing engkok hasile isok luwe stabil terus jernih timbang kamera smartphone. Telu, kamera DSLR iku nduwe akeh pilihan lensa sing isok digonta ganti. Papat, kamera DSLR iku nduwe kinerja sing apik dalam hal autofokus cepat, penundaan rana sing luwe endek, kapasitas memori sing luwe gede, terus respons sing cepet pas syuting berkesinambungan.


Desa Sukamaju duweni perpustakaan desa kanggo bocah-bocah desa. Jamal wong asli desa iki dadi salah siji wong sing seneng maca ing perpustakaan iki. Saben dina sawine mulih sekolah, Jamal ngajak kanca sakelase menyang perpustakaan desa kanggo maca buku utawa kanggo ngerjakke PR bareng-bareng.Buku sing diwaca Jamal yaku buku-buku bocah SD kayata majalah bocah, ensiklopedia kewan, lan liyane. Jamal uga gelek nyilih buku kanggo diwaca ana ing omah. Ora kenal wektu anggone Jamal maca buku ana ing perpustakaan, kadang nganti disusul karo ibune supaya ndang mulih. Ora kaget yen Jamal dadi bocah sing paling pinter lan mesthi oleh biji apik ning kelas.


Akeh wong kang lali yen omah adat kuwi bisa dadi ciri khas utawa dadi identitas ben wong bisa ngenali budhaya apa wae sing dianut penghunine. Nanging, saiki omah adat iki wis jarang ditemokake, nanging nuansane ya isih ono amarga kegerus modernisasi. Kaya misal wong sing duwe omah modern nanging ning jerone ana hiasan gerbang bali utawa ana panggonan kanggo ndeleh sesaji. Wis bisa didelok yen sing duwe omah kuwi ya nganut kebudhayaan Bali. Nanging, omah adat pengertiane ya ora mung dadi hiasan, nanging ya ana proses sosial ning jerone kaya upacara adat, lair lan matine keluwarga, fungsi saka ruangan, uga filosofine.


Ngatur utawa mimpin ekskul ning sekolah kuwi ya kadhang angel amarga ora mung wong sing dadi anggota, nanging uga ana hubungane marang wong sing ana ning sekolah kaya guru, kepala sekolah, administrasi, uga pelatih. Wong sing ngurus ekskul iki kadhang ya ngerangkep dadi anggota sing melu lomba. Yen miturut saka ilmu manajemen tim olahraga, struktur organisasi ning ekskul kuwi perlu ana divisi sing fokus ngurus tim sing lagi tandhing, jadwal, proposal, lan uga kabeh keperluan administrasi ben ora kepecah-pecah. Nanging divisi iki uga kudu ngerti babagan olahraga senajan setitik ben ngerti tata carane nyusun strategi ning lapangan. Divisi iki anggotane uga kudu bisa dadi wakil pelatih.


Waisak utowo Waisaka yaiku dino suci agama Buddha. Jeneng liyane waisak onok maneh, yaiku trisuci waisak. Hal iki mergo hari raya iki tujuane gawe memperingati telung peristiwa penting. Siji, lahire Pangeran Siddharta nang Taman Lumbini pas tahun 623 sak durunge Masehi. Loro, pangeran Siddharta mencapai penerangan agung dan dadi Buddha nang Buddha-Gaya (Bodh Gaya) pas usia 35 tahun pas tahun 588 sak durunge Masehi. Telu, Buddha Gautama parinibbana utowo mati nang Kusinara pas umur 80 tahun pas tahun 543 sak durunge Masehi. Kegiatan sing dilakoni pas waisak iku mulai teko meditasi, mraktekno wolong sila, berdana, ambek “ngedusi” rupang bayi Pangeran Siddharta.


Yen kowe ngiler delok kue coklat lava neng media sosial nanging bingung tumbase neng endi utowo ora ono duwite. Aku duwe alternatif cemilan sing iso lumer neng mulut sing murah lan asli seko Indonesia. Jenenge klepon. Seko warna, bentuk, karo rosone, kue klepon pancen adoh seko kue coklat lava. Nanging aku luwih seneg jajanan pasar iki mergo luwih cocok neng ilat wong Indonesia. Kue klepon digawe seko tepung beras ketan. Jajanan kui bentuke bunder koyo bal. Wernone ijo. Lan neng permukaan ono parutan kelopo. Neng jero kue bal ijo kui, ono gulo jowo. Gulo jowo sing awale rupone padet kui iso nyair pas dimasak. Lan pas awak dhewe nyokot kue kelepon kui gulo lumer neng mulut.


Usaha camilan saka omah kuwi ora angel yen ngerti target lan uga ngerti pasar. Salah siji camilan sing gampang banget dadi sumber usaha yaiku camilan pedhesan kaya makaroni, bakso goreng, kripik, lan uga sak panunggale. Camilan pedhes iki wis kondhang wiwit biyen lan uga dadi solusi pas lagi pengen ngemil utawa bisa dadi lawuhan. Nanging, tantangan saka bisnis iki yaiku anane selera pasar sing kudu didelok kaya misale maceme rasa apa wae sing disenengi bocah enom, banjur ndelok ning sosial media modhel pemasaran sing pas lan uga nyenengake mripat sing kaya apa, lan sing pungkasan yaiku rasa, kualitas, lan uga kemasan sing bisa narik pelanggan kuwi sing kaya apa.


Mbah kakungku iku terkenal banget seneng foto-foto sembarang kalir. Mulai teko ngefoto pemandangan sampe ngefoto putu-putune. Aku eroh iku mergo ndelok koleksi album fotone sing onok akeh banget nang omahe. Nek tak gatekno, mbak kakung iku mek nganggo siji kamera analog sing engkok bakal diganti film e nek film sing digawe wes kebak. Pas mbah kakung wes meninggal, aku dikon bongkar-bongkar kamare mbah kakung gawe ngresikno barang-barange. Pas aku mbuka lemari, aku kaget banget soale isine kebak kamera jaman lawas kabeh. Nek diitung, meh onok 15 kamera sing onok nang kono. Setelahe didiskusikno, kamera-kamera mau bakal didol dan hasil duite baru diwarisno nang anak-anake.


Aku iku nduwe konco sing semangat pol nek wayahe moleh sekolah. Guduk semangat mergo kate moleh, tapi semangat soale kate melu ekskul. Nek wes bel moleh sekolah muni, de’e pasti cepet-cepet ganti klambi dan siap-siap gawe melu ekskul iku mau. Tapi ancene sih, kadangan ekskul iku isok dadi pelepas penat gawe arek sekolah. Biasane iku dialami ambek arek sing gak sepiro nduwe bakat nang akademis dan ngeroso sinau akademis iku angel dan marakno ndas ngelu. Kegiatan ekskul iku mau isok dadi healing e arek iku mau mbarine pegel sinau. Wes ngono, ngelakoni ekskul iku iso sisan dadi wadah gawe ngembangno hobine arek iku.


Aku pindah sekolahan Taman Kanak-Kanak kui tekan peng 3. Sing pertama neng TK Al-Amin, keloro TK Persit Bandar Lampung, lan sing Ketelu TK Sempur Bogor. Neng sak ben sekolahan kui mesti ono studi wisatane. Sing paling berkesan kanggo aku kui pas aku neng TK Sempur Bogor kui, sekolahku sing ketelu. Studi wisata kui lungo neng Taman Safari neng Cisarua. Aku seneng banget neng panggon konservasi khewan kui. Biyen aku seneng banget nonton film dokumenter sing ngebahas babagan khewan liar. Aku mrono aku ibuku. Mergo adiku yo pengen melu dadi pembatu ku, sing biasa diceluk Mbak Wati uga dijak supoyo bisa ngewangi jagani adiku.


Iki kaping pisan aku numpak bis menyang Malang. Aku njupuk sing perjalanan bengi amarga rasane luwih enak lan aku uga bisa istirahat. Aku wis kulina bali Malang-Jakarta utawa sak walike numpak bis. Aku pesen tiket ning agen bis banjur aku kudu teka sak jam sak durunge bis kuwi budhal. Ning bis, aku weruh ora sepira rame amarga iki dudu musim liburan. Nanging sing paling nyenengake yaiku fasilitas bis sing lengkap kaya ana jajan, bantal lan uga selimut. Senajan perjalanane kuwi suwe banget, aku tetep ngerasa betah. Bis iki bakal mandheg ning panggonan mangan kanggo para penumpang sing butuh sarapan lan uga menyang jedhing lan sembahyang.


Aku wonge ora terlalu seneng bersosialisasi. Aku ora tau melu akeh acara kegiatan neng kampungku. Pas ono kerja bakti aku ora melu pakdheku. Opo meneh masku uga ora merono, aku dadi tambah males. Yen misale ono kerja bakti neng ngarep omahku, aku ora metu seko omah, malah ora metu seko kamer. Nanging pas misale aku ono acara isuk pas lagi ono kerja bakti kui, aku metu seko omahe mruput sak durunge kerja bakti kuine mulai. Ora opo-opo, aku tekan neng panggon acarane kui kecepeten, sing penting aku ora isin ketemu tonggo-tonggoku sing podo lagi resik-resik. Rasane pancen isin sih ora melu acara kanggo lingkungan sekitar omahku, nanging piye meneh, aku males banget melu rasane.


Pencak silat iki pancen manfaate akeh banget. Sak liyane ngelatih awak ben tanggep marang lingkungan, pencak silat iki uga kalebu olah rasa amarga kudu sinau carane ngerteni batine awake dhewe lan uga bisa ngempet emosi kang gedhe. Nanging jaman saiki, akeh bocah enom ning pencak silat melu mung kanggo motivasi ben bisa dadi jagoan tanpa ngerteni teknik. Kanggo ngeredem kuwi, miturut para pelatih, siswa pencak silat kuwi kudu sadar yen kemampuan iki ana amarga anugerah saka Gusti. Banjur bocah pencak silat iki uga kudu siap nulungi kanca ning jero utawa njaba perguruan lan sing paling penting yaiku ora oleh sombong lan nantangan.


Berkuda iku ngerujuk nang ketrampilan uwong gawe ngendalikno, ngendarai, utowo nunggang jaran. Berkuda iki isok sisan digawe transportasi, kegiatan rekreasi, sampe olahraga sisan. Awale berkuda iki mek digawe kegiatan militer, terus tambah suwe dadi kegiatan sing onok nang salah siji cabang olahraga. Olahraga iki isok dilatih secara khusus gawe engkok dimelokno nang perlombaan berkuda sing tujuane iku gawe menuju garis finish paling cepet. Onok beberapa manfaat teko berkuda. Siji, ngatasi kram nang otot. Loro, nguatno otot. Telu, ningkatno refleks tubuh. Papat, nguatno tulang karo sendi. Limo, mbantu ngelancarno sirkulasi darah. Pitu, ngurangi penyakit kardiovaskular. Terakhir, isok gawe ngurangi resiko penyakit jantung.


Kanggo leren seko aktivitas kampus, biyen aku lan konco-koncoku tau nginep neng Puncak Becici. Puncak becici iki ono neng daerah Muntuk, Kabupaten Bantul. Awak dhewe mrono montoran. Perjalanane tekan panggone kui angel banget. Dalane ora roto lan akeh lobange. Mergo neng daratan sing duwur, dalan neng kono ugo mungggah midum. Ono akeh tanjakan utowo turunan sing curam. Neng kono awak dhewe nyewa semacam pendopo. Daerah Puncak Becici iki digawe alas pinus. Aku dadi ileng cilikan pas dalan-dalan neng Puncak, Bogor. Howone neng kono adem lan akeh panggon foto sing apik. Neng panggon wisata kui uga dicepak panggung sing gede nganggo latar kota Yogyakarta sing didelok seko adoh.


Saiki ancene akeh wong sing kerjo nang kantor, mboh iku dadi sekertaris, customer service, utowo liyan-liyane. Kerjo nang kantor iku ora kok mok angger kerjo tok, tapi yo mesti kudu ngerti aturane kantor. Terus nag kerjo nang kantor iku kudu merhatekno aturane nang kantor ambek ojo sampek gawe perkoro karo koncomu soale iso dadekno perkoro sing garai awakmu bentrok ambek koncone, sing akhire dadekno persaingan sing ora sehat utowo ora adil. Dadi nag ancene pengen kerjo nang kantor iku kudu nurut ambek aturan kono ojo sampek gawe masalah utowo perkoro sing marakno dipecat utowo marakno jenenge awakmu iku elek nang kantor.


Mesin cuci iku salah siji alat elektronik sing didesain tahan lama dan isok awet sampe pirang-pirang tahun. Mesin cuci iku dadi alat elektronik sing gak perlu gawe terlalu rutin diservis. Tapi guduk berarti mesin cuci blas gak butuh diservis lho yo. Sembarang kalir alat elektronik sing onok tanda-tanda kerusakan yo perlu gawe diservis, termasuk mesin cuci. Mesin cuci sing butuh diservis iku onok tandane, salah sijine iku ngalami kebocoran. Biasane iku pas ngumbah klambi, bakal onok genangan nang sekitar mesin cuci. Sing koyok ngono iku onok kemungkinan mesin cuci ngalami keretakan. Nek awakmu wes ngonangi tanda kerusakan sing koyok ngono, ojok ragu gawe nyeluk tukang servis lho rek.


Pas jamanku SMA kui, akeh sing kepengen mlebu tim pleton inti utowo tonti neng sekolahane dhewe-dhewe. Wong sing mlebu tim tonti kui dianggep sing kerenlah gampangane. Ben iso mlebu, awak dhewe kudu gateke beberapa hal. Sing kesiji, awak dhewe kudu duwe postur awak sing apik. Perawakan sing ideal kui koyo awak sing diduweni karo tentara, tinggu dhuwur lan duwe dada sing bidang, sikile lurus, lan ora bongkok. Iki kudu awak dhewe siapke adoh-adoh seko dino selesksi. Sing keloro, awak dhewe kudu disiplin. Pas latian utowo seleski kui awak ora entok telat lan kudu cepet teko yen awak dhewe diundang kakak-kakak pembinane. Sing ketelu, awak dhewe iso fokus lan taat karo komando sing diwehi.


Ayam goreng tepung ning ono kuahe. Kebayang ora rasane. Percoyo ora percoyo ono sing dodol ayam sing diolah koyo ngono lan rasane enak banget. Bakul sing ngedol panganan unik kui jenenge Ayam Kuah Giok neng samping Stadion Mandala Krida. Koyo sing tak jelaske mau, ayam sing dienggo kui ayam goreng tepung sing sadurenge diungkep karo bumbu kuning. Roso kuahe mirip koyo kuah mie Jowo. Ditambah karo potongan sawi, marake pangan kui makin seger. Sak porsi regone Rp15.000. Segone dipisah nambah Rp3.000. Ayam Kuah Giok iki cocok bangen dipangan pas musin udan utowo howo lagi adem-ademe ben awake anget lan weteng wareg.


Olahraga kuwi ora butuh alat sing larang kanggo ngelakoni. Sing dibutuhake kuwi niat amarga tanpa niat, olahraga kuwi ya dadi ora bisa kelaksanan. Salah siji contone yaiku olahraga mlayu-mlayu saban isuk. Olahraga iki ora mbutuhake alat khusus kaya klambi renang, sepeda, lan sapanunggale alat sing bisa dadi sarana olahraga. Olahraga iki uga orang butuh lapangan lan ora kudu ning jalur mlayu kanggo atlet. Ngiteri kampung lan oleh keringet wae wes cukup. Olahraga iki uga bisa dadi cara gampang kanggo njaga jantung. Kamangka, ayo mlayu isuk ben awak seger lan bisa ngelancarake aktivitas saben dinane amarga olahraga iki murah lan gampang.


Salah siji film teko Korea Selatan sing dadi rekomendasine wong akeh iku judule Parasite. Film sing disutradarai Bong Joon Ho iki bercerita tentang perjuangan keluarga Kim sing urip ndek lingkungan sing miskin. Berawal teko Ki Woo sing entuk kerjaan dadi guru les nang keluarga Park, akhire nyambung dadi kabeh sak keluarga isok kerjo nang kono kabeh. Tujuane cek mereka isok keluar teko zona kemiskinan sing nyikso. Kesuksesan film iki gak usah diragukno maneh. Film sing nduwe alur sederhana tapi plot twist e sing ngena isok ngedol sampe sepoloh juta tiket nang bioskop. Dan disusul kesuksesan liyane, Parasite isok menang dadi film terbaik ndek Oscar. Sing penasaran ambek ceritane, langsung ae nonton ndek platform legal yo rek.


Jarene salah sijine ahli robotik nag indonesia yaiku Ataka, ngomong nag negoro indonesia saiki yo kudu melok ambek perlu ngembangno robot soale iku penting kanggo ngewangi menungso nyambut gawe. Terus sak liyane iku ngembang no robot diawiti teko pontensi sing paling gede sing kenek dikembangno yo iku teko sektor pertanian. Teko sektor iku maeng robot bakal iso nguwehi manfaat sing gedene megilan. Tapi kabeh iku maeng lagek pendapate wonge, soale nag gak ngunu negoro iki bakal ketinggalan adoh teko negoro-negoro liyane. Mari ngunu kabeh iku karek tanggepane pemerintah koyok opo nang pendapat iku maeng. Nag delok berita liyane sing nag luar negeri, ancene akeh robot sing ancene dirancang kanggo ngewangi menungso nyambut gawe.


Ning daerah Nusa Tenggara Timur saben paskah ewonan wong teko ning kapel Tuan Ma sing ana ning kutha Larantuka. gawe ngormati Mater Doloroso utowo patung Bunda Maria. ewon-ewonan wong katolik tekan macem macem daerah ngantri nganti suwe ben iso ndelok Kapel Tuan Ma. ning panggon iki acarane mberseni patung e Bunda Maria. marine upacara e lawang lawang sing ana ing kapela e di buka i . ning jerone kapela e wong wong podo nyumet lilin ambek nyanyi-nyanyi gawe muji Mater Dolorosa. patung Dolorosa iki mung isok di delok setahun pisan wayah e riyoyo paskah. iku ngunu macem macem acara sing dilakokno wong katolik yen wayah e riyoyo paskah. isih akeh adicara sing dilakokake wong indonesia sing macem-macem tergantung saka suku, daerah ngendi lan lian liane.


Pas dolan nang alun-alun lor Yogyakarta aku delok omah sing gedeh tapi bentuke iku koyok pendopo sing guwede megilan nag dibandingo ambek omah-omah pendopo utowo joglo biasane sing dibangun wong. Tibak'e bangunan iku jenenge omah adat Bangsal Kencono Yogyakarta. Omah iki termasuk adat omah sing ono nag Yogyakarta. Omah adat iki fungsine yaiku kanggo rojo-rojo keraton yogyakarta. Sak liyane kanggo omah rojo, omah iki yo biasane digawe panggonan rapat utowo kumpul-kumpul sing penting.  Omah iki angger cagak ambek bangunane akeh ukir-ukirane terus liyane yo wes koyok omah Joglo sing biasane ono utowo digawe ambek wong-wong jowo umume opomaneh sing nang daerah Yogyakarta.


Ngentekake dhuwit kuwi pancen hak kabeh menungsa, apa maneh yen alesane amarga kebutuhan sing penting. Nanging ana wong sing ngetokake dhuwit amarga stres kaya misal liburan, mangan sing enak, lan uga ngentekake wektu ning pusat perbelanjaan. Kadhang ana sing ngetokake akeh dhuwit kanggo joget ning diskotik. Kabeh wong mesti duwe cara sing bedha kanggo ngguwak stres. Apa maneh yen wong kuwi nduweni penggawean sing mapan lan kebutuhan primer wis terpenuhi. Nanging ya ana wong sing ora bisa ngendalikake malah tambah stres amarga dhuwite cepet entek lan ora bisa ngatur pengeluaran sing semestine. Sing bener yaiku senajan ngetokake dhuwit kudu tetep waspada ben ora kalap.


Kadang onok koncone awak dewe sing muslim sing semangat pas diajak ngaji Al-Qur’an nang awal, tapi buru sedino wes balik males maneh. Nek iku kedaden nang awakmu, berarti awakmu kehasut karo bisikan setan, dan ojok sampe awakmu dikalahno karo setan. Mulai saiki, awakmu kudu ngelawan sitik-sitik cek isok rajin ngaji. Onok cara jitu cek awakmu rajin ngaji. Ojok langsung ngaji akeh mbari ngono sesoke gak ngaji maneh. Pertama, ngaji telung ayat disik ben dino. Dan iku dilakoni selama seminggu. Nek wes kulino, ditambah dadi setengah halaman dan dirutini sampe seminggu disik. Nek wes keroso enteng, baru ditambah maneh dadi sak halaman, terus sak lembar, dan ngono sak teruse. Dan neng utekmu iku kudu dicamno nek awakmu iku butuh ngaji, dadi ben onok kecenderungan nek pas gak ngaji bakal onok sesuatu sing kurang pas dino iku. Nek wes ngono, awakmu pasti bakal luwe rajin gawe ngaji.


Aktivitas nag waktu anggur yaiku aktifitas sing endi awak dewek iki iso gunakno waktu iku kanggo menghibur awak dewek ben awak dewek kabeh iso santai. Contone aktivitas iku maeng koyok nge-game, dolan ambek bocah-bocah utowo karo konco-konco, Mlaku-mlaku, turu, utowo penggawean liyane sing iso dadekno awakmu ngelalekno penggawean sing ngaboti pikiranmu. Saiki nag media sosial wes akeh contone aktivitas digawe ngisi waktu luang, koyok olahraga kanggo wong sing seneng olah raga, terus mancing, ambek liyan-liyane. Tapi akeh-akehe wong gambarno aktivitas waktu luang maeng ambek penggawean sing iso parek ambek keluarga karo konco-konco soale awak dewek kadang butuh konco ngomong gawe nyenengno awak.


Tokoh adat kui duwe peranan penting kanggo pembangunan neng desa. Pemerintah daerah kudu iso berkolaborasi karo tokoh adat neng kono supoyo program-program sing arep diselenggarake pemerintah iso lancar. Tokoh adat kui dipilih karo masyarakat mergo duwe wibawa lan dipercoyo kanggo ngurus urusan adat. Tokoh adat kui neng sudut pandang pemerintah iso dadi represntasi seko masyarakat sing dipimpin karo tokoh adat kui mau. Pendapate tokoh adat kui uga pendapat masyarakat sing liyo. Iki malah gawe gampang garapan pemirintah. Uga sewalike, yen pemerintah iso ngeyakin tokoh adat mau babagan program sing arep dijalanke. Program kui bakal berjaln luwih mulus. Tokoh adat iso ngeyakinke meneh masyarakat sing dipimpine.


Nag ngomongno masalah lalapan sing akeh-akehe wong ora seneng yaiku pare, lalapan pare iku termasuk salah sijine lalapan sing ora kabeh wong iku seneng. Asline pare nduwe kandungan gizi sing akeh. Vitamin A, B, C, folat, lan minerale sing dukur apik kanggo nutrisine awak. Ana siji kandungan sing nggarai wong podo gak seneng karo rasane, yaiku quinine. Zat iki sing nggarai pare rasane pahit trus akeh wong sing podo emoh mangan lalapan siji iki. Sak liyane pare,sing rasane enak dirasakno nang ilat lan iso digawe nyukupi kebutuhan nutrisi ono reno-reno. Kecambah, kecipir, bayem, kangkung, terong, karo timun klebu lalapan sing luwih disenengi mergo rasane gak ono pahit-pahite.


Virtual Reality utowo biasa disingkat VR iku siji teknologi sing isok marakno penggunane isok berinteraksi ambek lingkungan hasil simulasi komputer. Lingkungan hasil simulasi komputer iku mau dijupuk teko lingkungan sing nyata terus disalin nang VR iku mau. Nek nganggo VR iku mau, pengguna iku isok ngerasakno lagi onok nang lingkungan iku mau. VR iku bentukane kotak gede, terus bakal dipasangno nang mripat nganggo karet pengerate. Teknologi iki onok nang pelatihan militer sampe digawe dolanan sisan. Mbasio VR iki wes dikembangno ket tahun 1982, buru usum e ndek masyarakat umum, terutama Indonesia, iku sekitar pirang tahun terakhir iki. Hal iku mergo jaman saiki VR didol nang akeh nggon dan gampang dientokno.


Lilin parafin kuwi dudu jenis lilis senajan jenenge ana liline. Lilin iki bisa dari bahan bakar sing ramah lingkungan lan uga cepet panas yen dinggo urip ning alam. Parafin iki asale saka senyawa kimia hidrokarbon alkana. Warna parafin iki putih lan luwih padhet saka lilin. Bentuke kaya sabun lan biyasane dimanfaatke karo para tentara sing butuh latian fisik ning jero alas lan butuh masak darurat. Parafin iki awet lan uga ora gampang rusak kaya korek batang. Parafin iki bisa dadi bahan bakar sing diselipake ning kayu utawa api unggun ben panase luwih awet. Amarga praktis, parafin iki sering digawa munggah menyang gunung.


Mie ayam Bu Tumini wis dadi legenda neng Yogyakarta. Meh kabeh wong Jogja mesti wes ngeraksake mie ayam neng daerah Giwangan iki. Koyo mie ayam neng Jowo biasane, duduhe wis dadi siji karo miene. Duduhe wes ono rasane, rodo asin lan pedes seko mrico karo jahe. Miene gede-gede lan teksture kenyel-kenyel. Porsine ono 2 jenis: biasa karo jumbo. Sing biasa regone Rp10.000 sing jumbo Rp15.000. Nek meh marem mesen wae sing jumbo, ning menurutku sing porsi sing biasa wes cukup tetep marai wareg. Sing marai bedo karo mie ayam liyane kui iku neng bumbu ayame. Bumbune kenthel lan warnane coklat peteng. Rasane legi. Pas nggo ilate wong Jogja.


Pengalamanku dodolan kui wis ket cilik. Aku pertamakali dodolan kui pas kelas 3 SD. Aku dodolan neng sekolahan. Sekolahanku kui nyediake fasilitas koyo pasar kaget neng sekolahan pas wali-wali murid lagi ono acara neng jero sekolah. Awak dhewe dibagi kelompok-kelompok. Sak kelompok ono 4 bocah. Kelompok kui mengko ngerencanake opo wae sing arep didol. Mengko, modale dikei seko sekolah lan mengkone bakal dibalike. Pas kelas 3 kui, kelompoku dodolan bakso tusuk, kue bolu kukus, karo es jeruk. Awak dhewe seneng banget kui pas dodolan. Awak dhewe ngedol panganan lan ombenan sing digawe dhewe neng wali-wali murid. Pas itung-itungan bati karo kelompoku, awak dhewe pas kui iso bati Rp10.000.


Pemerintah lagi giat banget promosi babagan perbankan sing arep dipindahake secara digital lan uga melu nyambut kemajuane teknologi sing ana ning manca negara. Teknologi iki pancen nguntungake sektor ekonomi amarga bank bisa ngawasi mlebu lan metune dhuwit nganggo cara sing luwih gampang lan uga luwih mutakhir. Perbankan online iki diawali saka cara bayar sing cukup nganggo kode QR lan ora mbutuhake kartu. Banjur uga ana aplikasi sing bisa dadi celengan lan tuku saham kamangka masyarakat saiki wis akeh sing melu mbangun ekonomi nasional. Nanging perbankan digital iki isih kurang dipromosikake marang warga sing ana ning pedalaman lan isih fokus ning Jawa.


Saiki yen arep tuku, tiket kangge nonton bioskop ora kudu langsung neng pangoone. Tiket film kui iso tuku liwat internet. Carane, unduh disik aplikasi neng Play Store utow App Store, misale m.tix. Daftarke surelmu kanggo akun platform kui. Sak durunge milih film sing arep ditonton. pilih disik kota sing sesuai karo lokasimu saiki. Yen wis dipilih kotane, bakal muncul daftar bioskop endi wae sing iso dituku tikete. Pilih film sing ono neng layar. Bar kui bakal muncul deskripsi filme seko rangkuman crito, informasi soal produser, sutradara , penulis, lan sopo wae sing dadi lakon. Nek wis yakin bakal nonton film kui, pilih tuku tiket. Neng kono bakal muncul, bioskop endi wae sing nayangke film kui. Neng tampilan kui ugo ono informasi jam tayang filme. Pilih panggon lan jam sing paling cocok. Bar kui tentuke arep tuku pirang tiket lan panggon lungguhe. Pilih bayar. Bayare iso nganggo dompet digital, gopay.


Nek tak gatekno maneh, uakeh pol wong sing wes rabi tapi gak suwe iku maleh pegat. Onok akeh pol alesane, cuma salah siji sing paling akeh iku mergo mereka atek ngungkit masa lalu. Jarene mergo nang masa lalune mantan pasangane iku bermasalah terus wedi engkok diulangi maneh. Onok benere sih. Cuma awak dewe, terutama umat Muslim, iku kudu iling ajaran Islam. Rasulullah SAW iku ngelarang awak dewe gawe ngungkit masa lalune sopo ae, termasuk pasanganmu dewe. Kabeh uwong iku pasti tau ngelakoni kesalahan ndek masa lalu. Sing wes berlalu iku yo jarno berlalu. Wong awak dewe iku urip ndek masa saiki, dan bakal ngelakoni urip gawe masa depan. Dadi gawe awakmu sing buru ae rabi, gak usah atek ngungkit masa lalune pasaganmu, mending fokus nang masa depane awakmu.


Wulan iki kelebu wayah e riyoyo nyepi aku karo keluarga ku kudu siap siap nyepakne barang-barang sing dinggo gawe nyepi ne. amarga yen wes nyepi iki wong wong bali khusus e wong hindu ora oleh rame-rame. nyepi iki swasana ne kudu sepi ora oleh onok suoro rame-rame, ora oleh nandi nandi . ora oleh metu omah opo maneh lungo-lungo ning jobo kuto. wong hindu kudu meneng onok jero omah ket serngenge muncul sampek engkok yen serngengene ilang. nak jero omah iki ora oleh nggawe lampu dadine peteng dedet. ora oleh nyumet geni . ora oleh nyumet lagu , radio, lan ora oleh nyetel tv. wes pokok e kudu sepi pol gak oleh onok suoro gak oleh onok serngenge. aku yo ora oleh mangan wong hindu kudu poso sedino muput.


Aku durung tau kerjo kantoran. Soale, pas aku lulus kuliha aku sempet kerjo neng perusahaan naning nyambut gawene seko omah. Dadi aku ora tau sing tenanan kerjo neng kantor utowo neng gedung perusahaan. Naning pas aku ngerungoke ceritane koncoku sing kerjo kantoran kui aku rasane dadi wegah nyambut gawe sing model koyo ngono. Dhewek tau sambat neng aku yen dheweke rodo ora kerasan kerjo neng kono. Dheweke ngeroso wis kerjo keras banget naning ora dihargai karo atasan lan konco-koncone. Dheweke uga kerep entuk gawean sing kudune ora dadi gaweane dheweke. Koncoku kui ngeroso abot banget pas arep mangket kerjo. Dheweke cerita pengen ngundurke diri seko kantore kui.


Sakmenika kathah tiyang sibuk milih panggonan plesir kangge preinan akhir taun. Kula lan rencang-rencang ugi sami kados mekaten.  Nanging, kita milih panggonan ingkang boten kathah dirawuhi turis amargi panggonaipun ndelik. Wonten Jogja, wonten curug ingkang asmanipun Curug Sidoharjo. Lokasinipun wonten Kecamatan Samigaluh, Kulonprogo. Curug Sidoharjo menika curug ingkang paling dhuwur seantero Jogja. Dhuwuripun pitung puluh lima meter. Panggonan menika dereng dikelola dening pemerintah. Akses dalanipun tesih angel dilewati lan boten wonten tiket mlebetipun. Menawi lokasnipun ketebihan, Jogja ugi gadhah curug wonten Bantul. Asmanipun Grojogan Lepo Dlingo. Dlingo menika asmanipun kecamatan anggonipun grojogan menika. Asma jangkepe  grojogan menika Ledok Pokoh. Senadyan boten dhuwur kados curug Sidoharjo, Grojogan Lepo Dlingo ugi gadhah pemandangan ingkang boten kalah endahipun.


Sak wise ujian, biasane neng sekolahan kui ngadake lomba-lomba. Sing ora tau ketinggalan kui, turnamen futsal antar kelas neng sekolahanku. Paling ora ono 24 kelas sing tanding pas acara bar ujian kui. Seko kelas 1 tekan kelas 3 podo melu kabeh. Senadyan, awak dhewe neng sekolah kui munggah kelas konco-koncone podo bedo, nanging aku mesthi sekelas karo koncoku sing dadi kiper iki ket kelas 1. Dhewke dudu melu tim futsal sekolahan, nanging kemampuane dadi kiper ora iso disepeleke. Dhewke dadi kiper pas kelas ku juara, seko kelas 1, awak dhewe juara 3 lan sisane awak dhewe iso dadi juara siji terus.


Sepur bandara kuwi manfaate akeh banget amarga para pengguna pesawat bisa luwih cepet lan luwih murah tinimbang numpak travel bandara. Sepur bandara kuwi cara pembayarane akeh banget lan uga praktis amarga wong ora perlu mbayar kanggo tunai lan bisa langsung diakses ning internet. Cara tuku tiket sepur bandara kuwi yaiku bisa saka vending machine tiket sing ana ning bandara utawa stasiun. Karcis uga bisa tuku ning laman KAI Bandara utawa toko karcis online sak durunge sepur kuwi budhal. Nanging yen kabeh kuwi isih angel, karcis uga bisa tuku ning meja informasi nganggo pembayaran tunai uga kartu debet lan bisa nganggo promo saka bank.


Kegiatan rutin agama ancene apik kanggo wong sing percoyo ambek agama iku maeng, soale iso nambah ilmu ambek pengetahuane wong sing duwe agama iku maeng. Sak liyane iku yo iso dadekno wong sing melok acara iku maeng tambah apik soale atine ambek pikirane maleh dadi positif utowo mikir sing apik-apik. Terus teko kegiatan iku maeng wong-wong sing melok yo iso tambah dadi wong  apik soale kabeh agama mesti ngulango perkoro apik. Lah teko kegiatan rutin iku maeng wong sing teko biasane tambah jembar atine ambek raine iku ketok sumringah soale atine padang pikirane plong polahe oleh siraman rohani. Nag jarene koncoku sing kegiatan iku apik ae janji ngejak wong nang apik.


Awak dhewe kudu luwih menghargai meneh pagelaran musik tradisional. Alasane sing pertama, awak dhewe kudu ngehargai pagelaran kui mergo piranti-piranti musike kui angel gawene. Pengerajin alat musik kui duwe keterampilan sing ora gampang dipelajari. Sing keloro, alat musike kui uga sitik sing duwe. Mergo gawene sing ora gampang, regone dadi larang. Sak liyane larang, alasen liyane alat musik kui sitik mergo ora akeh wong sing pengen main utowo ngerungoke alat musik daerah kui. Alat musik modern luwih akeh sing mainke mergo luwih familiar neng kuping wong akeh. Sing paling penting, awak dhewe kudu menghargai alat musik tradisional kui mergo kui salah siji warisan saking leluhur. Warisan kui sing bakal dadi bukti identitas awak dhewe neng masyarakat global iki.


Awak dhewe ora entuk ngeguak wektu sing awak dhewe duwe saiki kanggo perkoro sing ora ono manfaate. Soale yen awak dhewe ngeguwak wektu kui, wektu ora iso balik koyo duwit. Duwit isih iso digoleki meneh yen ilang. Nanging wektu kui pisan ilang bakal tetep ilang. Senadyan wektu kui bakal ono terus neng ngarepe awak dhewe. Nanging wektu sing neng ngarepi dhewe kui kudu sing biyen. Misale awak dhewe pas kuliah kerep males-malesan lan ora sinau bener. Pas awak dhewe wis lulus, wis nyambut gawe, awak dhewe ora iso balik neng wektu kui. Awak dhewe ora iso bener-bener nyauri wektu sing awak dhewe guak pas isih enom utowo luwih enom.


Sinau bahasa Inggris kuwi wis bisa dadi salah siji kegiyatan sing wajib dilakoni karo generasi enom jaman saiki. Sinau bahasa Inggris kuwi bisa saka akeh sumber, salah sawijine saka les bahasa Inggris sing ana ning sosial media. Kegiyatan iki biasane mung dilakoni 4 kanthi 8 minggu. Sak kelas online biyasane mung ana 5 kanthi 7 murid lan 1 pengajar kelas. Materi sing disuguhake yaiku ngerungokake, ngomong, nulis, lan maca. Kegiyatan iki ora mung isine latihan soal, nanging ya anak diskusi materi sing sekirane angel lan bisa dibahasa bareng. Manfaate kegiyatan iki akeh lan bisa ndukung karir. Yen rampung melu kelas iki, murid bisa njupuk tes bahasa Inggris kanggo sertifikasi.


Wong deso iku ancene uripe seje ambek wong kota, nag wong deso biasane uripe iku roto-roto guyub ambek tanggane terus ketok rukune pol ambek kiwo tengene. Nah sing garai iku maeng yo mok perkoro sing sepele, yoiku gelek ngomong bareng ambek cangkrukan bareng. Sak liyane iku yo ono perkoro liyane maneh yoiku gelek kondangan ambek kumpul-kumpul bareng karo tonggone nah perkoro iku sing marakno wong deso gaya uripe iku sederhana ambek ora neko-neko utowo kakean pola koyok wong kota, yo ancene ono siji loro sing rodok aneh-aneh tapi roto-roto wong deso iku uripe mesti sederhana ambek mesti gelek gotong royong nag ono opo-opo.


Tuku kripik tempe saiki ora kudu mara ning Malang. Keripik tempe didol ana ing akeh toko ning meh kabeh kutha. Kaya ning Sidoarjo, keripik tempe wis akeh ditemoni. Saliyane iku, bisa tuku keripik tempe liwat internet. Kaping pisan, bisa buka aplikasi internet utawa gofood. Kaping pindho, klik lan goleki keripik tempe. Kaping telu, lebokke alamat omah kanggo proses ngirim keripik tempene. Sawise iku, wis bisa ngenteni keripik tempe ana ing omah. Keripik tempe sing didol ana ing internet uga keripik tempe sing ana ing toko terkenal dadi ora usah wedi babagan rasane bakal tetep enak kaya nalika tuku ing toko langsung.


Ngerungoke lagu-lagu daerah wong liyo kui iso nambah wawasane awak dhewe. Wawasan neng kene kui dudu koyo elmu sing iso dienggo golek gawean. Wawasan neng kene maksude awak dhewe dadi iso ngerti suku tertentu utowo kebiasaan seko daerah tertenu seko lagu-lagu daerah sing awak dhewe rungoke. Saiki golek lagu-lagu daerah kui luwih gamapng.  Akeh musisi-musisi daerah saiki sing wis ngunggah karya-karyane neng media sosial. Mungkin, golek lagu daerah kui ora segampang golek lagu-lagu pop, nanging paling ora ngerungoke lagu daerah kui ora mustahil. Awak dhewe iso golek arti seko lagu daerah neng internet. Seko beberapa lagu sing awak dhewe rungoke, awak dhewe iso narik kesimpulan babagan tabiat utowo sifat wong-wong neng daerah kui.


Koncoku sing wingi jumatan bareng ambek aku iku ngomong nag isine khotbae wingi rodok ora sepiro enak nag diringekno bocah enom. Soale sing dibahas mok nyalahno wong enom tok. Opo polahe sing khotbah wong tua yo dadi pengen diregani ambek dimulyakno mangkane judule mulyakno wong tuo. Lah nag jareku khotbah iku kabeh apik, karek awak dewek iso jipik sing apik-apik wae. Soale wong sing khotah yo kat terus-terusan bener. Opo maneh nag sing khotbah wong sing lagek sinau agama ambek isek cilik, yo tambah ora karuan isine mencolot kono-mencolot kene. Dadi koncoku wingi ancene ora sepiro seneng ambek khotbae yo polahe sing khotbah ora meloki perkembangan jaman materine.


Salah siji cerita rakyat sing terkenal teko Kalimantan Selatan iku judule Telaga Bidadari. Ceritane iku tentang 7 bidadari sing adhus nang Telaga. Terus onok lanang sing gak sengojo ndelok mereka, jenenge Awang Sukma. Awang Sukma sing kesepian njupuk salah siji selendang pekne salah siji bidadari iku. Alhasil bidadari iku gak isok mbalik nang kahyangan maneh. Nang kono Awang Sukma ambek Bidadari mau ketemu dan tambah akrab. Suwe-suwe mereka nikah dan nduwe anak. Tapi gak suwe, konangan nek Awang Sukma iku sing nyolong selendange Bidadari sing marai de’e gak isok balik nang Kahyangan. Akhire Awang Sukma ngerelakno Bidadari nang Kahyangan. Cerita iki nduwe nilai nek sembarangane nang dunyo iki gak isok dimiliki selamanya dan kudu diikhlasno mbasio awakmu lagi sayang-sayange. Koyok kisahe Awang Sukma sing kudu ngeikhlasno bojone gawe balik nang Kahyangan.


Istilah birrul walidain iki luwe dikenal dengan kata-kata berbakti nang wong tuwo. Birrul walidain iki hukume fardhu ‘ain alias wajib gawe umat Muslim, nek gak dilakoni bakal kenek duso gede. Mbasio talah wong tuwone iku guduk wong Muslim, utowo wong tuwone berlaku gak apik nang anake, tetep wajib hukume bakti nang wong tuwo. Birrul walidain iki dadi amalan sing paling dicintai Allah. Keutaman e iki setara ambek sholat tepat waktu sampe ngelakoni jihad fii sabilillah. Keutamaan birrul walidain sing liyane iku jalan menuju Surga gawe seluruh umat Muslim, dungo luwe mustajab dan luwe cepet dikabulno, terus taubat bakal diterimo ambek gusti Allah SWT.


Ngilangake stres kuwi ora butuh kegiyatan sing larang. Ngobrol karo wong tuwa pas wayah preinan kuwi bisa marai pikiran luwih enteng lan uga komunikasi tambah apik. Obrolan kuwi penting, apa maneh yen wis umur 20 taun mendhuwur. Senajan wis diwasa, umur sak mene iki biyasane malah tambah stres amarga ora ana wong sing dijak ngomong lan dianggep cukup umur kanggo ngadepi masalah urip. Wong sing sering ngobrol karo keluarga iki biyasane bisa ngendalikake stres sing ana ning uripe. Kamangka, awak dhewe bisa niru cara kuwi lan mulai akeh komunikasi karo keluarga kaya ibu, bapak, lan uga dulur sing ana ning omah.


Wanci rendheng kados menika pancen cocok ngunjuk unjukan ingkang anget. Kula paling remen damel wedang sereh kangge unjukan pas cuaca saweg asrep. Wedang sereh gadhah aroma ingkang wangi. Raosipun manis amargi wonten gendhis pasiripun. Menawi pengen raosipun rada kecut, wedang sereh saged dicaosi peresan jeram nipis. Kula remen sanget ngunjuk wedang sereh ingkang didamel budhe wiwit kula tesih alit. Sakmenika kula sampun saged damel wedang sereh piyambak. Budhe ngendika menawi wedang sereh ingkang kula damel langkung eca ketimbang wedang serehipun Budhe. Budhe ugi ngendika menawi kula sadeyan wedang sereh, mesti bakal akeh ingkang langganan.  Mila, kula cobi sadeyan wedang sereh botolan wonten toko online.


Salah siji cemilan sing gak tau salah bagi kebanyakan uwong adalah kripik kentang. Hampir gak onok wong sing tau tak temoni sing ngomong kripik kentang iku gak enak. Roto-roto pasti seneng ambek kripik kentang. Nek onok sing ngomong gak seneng, berarti wong iku durung nemu jenis utowo brand kripik kentang sing cocok nang ilate. Wong saiki macem macem e kripik kentang iku akeh pol. Mulai sing digoreng sampe sing dipanggang, sing gak onok rasane sampe sing rasane macem-macem, terus rasa dan tekstur kripik kentang ben brand iku bedo bedo. Dadi garek nggolek ae kriping kentang endi sing cocok nang ilatmu, dijamin bakal nemu.


Pantai Papuma Jember panggone cerak omahe simbahku. Ora butuh wektu 2 jam kanggo tekan ana ing Pantai Papuma iki. Yen dolan ana ing Pantai Papuma ana akeh kegiyatan sing bisa dilakoni kayata dolan layangan, dolan pasir, lan liyane. Dolan layangan ing Pantai Papuma uga seru banget. Kaping pisan, aja lali kanggo gawa layangan saka omah. Yen durung duwe layangan, bisa tuku layangan sing didol karo bakul sing ana ing Pantai Papuma. Kaping pindho, golek panggon sing rada sepi supaya bisa leluasa kanggo ngulukke layangan. Sing terakhir, aja lali ndelok arah angine ning ndi supaya bisa gampang kanggo ngulukke layangane. Kegiatan iki bisa ndadekake dolan ing Pantai Papuma ora njelehke.


Sleeper Bus utawa bus jarak jauh sing nyediakake fasilitas kanggo penumpang ben bisa turu saiki lagi rame dipromosikake ning sosial media. Akeh wong sing nganggo bus iki kanggo wisata lintas Jawa-Bali. Para PO utawa depo perjalanan bus saiki mulai ngembangake usaha sleeper bus iki. Bus iki kalebu bus sing mewah lan bisa dituku liwat online amarga jumlahe sing uga terbatas. Kanggo wong sing seneng perjalanan darat lan ora ana ning kondisi sing darurat, bus iki bisa dadi pilihana amarga luwih murah saka pesawat. Bus iki uga nyediakake sekat ben privasi penumpang tetep kejaga. Barang-barang penumpang uga bakale tetep aman amarga ana panggon penyimpanane dhewe.


Nag awakmu gelek liwat mojokerto mesti ketok gunung gede duwur. Lah gunung gede iku jenenge Gunung Arjuno. Jarene wong daerah kono asal usule gunung arjuna iku biyen panggonane won topo sing jenenge arjuno lah saking nemene oleh topo sampek lali sembarang-barang sampek ora ngerti nag enggon sing dipanggoni topo maeng maleh munggah sampek dadi gunun sing duwure megilan. Lah teko cerito sing model ngunuku yo kenek ae dipercoyo yo kenek ora dipercoyo kabeh iku karek sing ngerungokno. Soale sing jenege cerito sing wes nyebar nang masyarakat kampung ngunuku kadang-kadang iku akeh benere soale cerito iku biasane wes turun-temurun teko mbah-mbah biyen.


Akeh banget arek enom nang Gresik sing males banget mangan bandeng, termasuk awakku. Alasan utamane mergo bandeng iku akeh banget durine, marai males nitili. Tapi saiki wes gak onok alesan gawe males mangan bandeng rek, soale awakmu isok mangan bandeng tanpa duri nang Warung Sembilang Manyar Gresik. Mbasio jenenge warung sembilang, tapi yo dodolan sing liyane sisan, koyok bandeng, gurami, ayam, dan liyan liyane. Menu andalanku nek mangan nang kene iku asem bandeng. Kuah asem e sueger pol, tapi yo puedes pol. Sing gak kuat mangan pedes, siap-siap ngombe sing akeh. Terus bandeng e nganggo bandeng tanpa duri, terus gak amis blas. Porsi segone yo isok request, gelem akeh tak sitik, dadi isok disesuaino ambek kapasitas perut dewe-dewe. Nek nang Gresik, ojok lali mampir nang warung iki yo rek!


Olahan buah sing paling umum dadi ombenan iki salah sijine jus. Saka akeh buah sih umum digawe jus, aku paling seneng jus apel, utamane apel sing digawe jus apel malang lan apel fuji. Rasane luwih seger. Cara nggawene apel diumbah dhisik, bar kuwi diiris ben cukup mlebu blender utawa juicer. Kulit apel sing tipis mau marai luwih praktis amarga bisa dionceki utawa digiling langsung. Kaping pindho lebokake apel ning jero alat lan ditambah banyu setithik. Amarga apel wis ana pemanis alami, yaiku zat fruktosa, ora usah nganggo gula ya ora ngopo-ngopo. Yen pengen bening, jus iki kena disaring sak durunge diombe.


Kanggo wong sing males ketemu wong akeh, kerjo kantoran kui pancen gawe kesel. Awak dhewe kudu ketemu wong akeh seko isuk tekan sore. Kui iso dadi luwih suwe yen awak dhewe kudu lembur sak kantor. Supoyo awak dhewe iso tetep ngeroso nyaman neng lingkungan sing okeh wong kui, ono beberapa hal sing iso awak dhewe lakoke. Sing kesiji, awak dhewe iso ngomong neng konco-koncone dhewe yen awak dhewe ora gelem diganggu sak liyone sing ono hubungane karo gawean. Sing keloro, awak dhewe iso ngelakoke koordinasi kerjo karo konco neng awal. Sing ketelu, awak dhewe iso ngerungoke musik sing awak dhewe senengi.


Selama pandemi iki, kerjaanku mek nggolek kerjo, nonton, mangan, turu, wes muter ngono-ngono ae. Berhubung kabeh tontonan sing pingin tak tonton wes tuntas kabeh, aku dadi bingung kate nonton opo maneh. Akhire mbari gonta ganti saluran TV, aku mandek pas onok sing nayangno acara Olimpiade 2021. Pas iku ketepakan lagi nayangno cabang panahan dan wes pertandingan final e. Akhire tak tontok ae iku. Nang kono, aku terpukau banget karo atlet panahan sing jenenge An San. Tak kiro awale iku lanang mergo potongan rambute, dadakno iku wedok. Ndek hasil akhir, pemenang umum olimpiade cabang panahan iku Korea Selatan sing isok entok patang medali emas.


Thomas dan Uber iki dadi salah siji turnamen bulu tangkis sing paling bergengsi. Turnamen iki mempertandingkan beregu lanang gawe ngentokno piala Thomas ambek beregu wedok gawe ngentokno piala Uber. Jeneng Thomas ambek Uber iki dijupuk teko jeneng pemain legendaris nang permainan bulu tangkis. Piala Thomas dijupuk teko jeneng ketua IBF pertama asal Inggris sekaligus pemain legendaris bulu tangkis sing jenenge Sir George Alan Thomas. Piala iki duwure 28 inci sing onok tulisane “The International Badminton Championship Cup presented to the International Badminton Federation by Sir George Thomas, Bart., 1939". Terus nang bagian duwure iku onok patung cilik atlet bulu tangkis. Piala Uber iki dijupuk teko jenenge sang legendaris teko Inggris nang era 193-an sing jenenge Betty Uber. Piala Uber iki nduwe bentuk globe terus bagian duwure onok patung pemain bulu tangkis wedok sing lagi ngayunno raket.


Masjid K. H. Ahmad Dahlan iki salah siji Masjid sing onok nang Cerme, Gresik. Masjid iki dinilai super strategis soale letake iku pas banget nang daerah perbatasan kabupaten Gresik karo kabupaten Lamongan dan cedek banget karo Terminal Bunder. Dadi akeh-akehe pengunjung Masjid iki yaiku musafir sing lagi ngelakoni perjalanan jarak adoh. Nek awakmu pingin coba mampir, coba ituti rute iki. Awakmu mudun teko Tol Kebomas, mbari ngono belok kiwo nang jalan Dr. Wahidin Sudirohusodo. Mbari ngono terus mlaku nang jalan Raya Gresik-Babat. Ituti dalan iku ae, terus belok nengen nang jalan Raya Gresik-Lamongan. Engkok Masjid e onok nang kiwo dalan.


Akeh wong sing ora ngerti manfaat sing sak temene olahraga iku opo. Manfaate iku ancene kanggo nyehatno awak. Tapi iku kabeh karek olahraga opo sing dilakoni wong iku maeng. Tapi nag sirus keshatan online iku mesti ngomong nag olahraga iku iso normalno kolesterol sing nang awak, terus yo iso ngobong kalori nang jerone awak, terus mari ngunu yo iso nyehatno jantung polahe jantunge mlayune banter nag digawe olahraga. Mari ngunu iso nyego diabetes sing saiki akeh wong sing kenek penyakit iku maeng. Terus yo iso ngurangi stres barang. Nah ancene manfaate olahraga iku akehe orambloko mergone iku maeng wes gelek dinajurno karo dokter nag wong iku kudu olahraga rutin.


Aku duwe konco dolan neng omah. Ning pas wis SMA awak dhewe sing arang ketemu. Pas awak dhewe umur 20, awak dhewe pengen dolan bareng. Awale awak dhewe rodo bingung arep lungo neng endi mergo kumpule iki dadak banget. Siji koncoku ono sing ngusulke neng Kebun Buah Mangunan. Jarane dee delok ning internet panggone kui bagus kanggo foto-foto. Mergo ora ono usulan meneh, awak dhewe sepakat neng panggon kui. Awak dhewe cah limo numpak montor neng Mangunan. Bocah 5 kui mangkat seko omah wis sore dadine tekan kono wis mepet maghrib. Tekan kono, awak dhewe foto bareng-bareng. Kebetulan pas kui ngepasi bulan poso dadine pas bali awak dhewe sisan golek buko.